
kandung: n naskah ini 


2. репа penyunting 

4. wawancara 

10. hal ehwal kebangsaan 
14. hal ehwal dunia 


18. alam sekitar 
19. kartun 
23. siri ekonomi 


26. sejarah 
28. sajak 
30. cerpen 


35. pemakanan 
37. ulasan buku 
40. ulasan filem 


Wawancara istimewa dengan Tunku 
Abdul Rahman Putra Al-Haj—bekas 
Perdana Menteri Persekutuan Tanah 
Melayu dan Malaysia yang perta- 
ma-—mengenai riwayat hidupnya 
dan perkembangan politik sejak be- 
liau mula bergiat pada tahun empat 
puluhan. 


Kenapa berlakunya peristiwa 13 
Mei 1969? Apa yang terdapat se- 
balik masalah perkauman di Malay- 
sia? Pada ulangtahun ke-10 peristi- 





wa Mei 1969, persoalan ini dibin- | 





: Dasar Nadi Insan 
: Tunku Abdul Rahman 
: Mana Ada Salah? Peristiwa MAS 


Iran Selepas Shah 
Bagaimana Bhutto Menjadi Lambang Demokrasi di Pakistan 
Beautiful Rivers .... Or Filthy Canals? 


: Pendidikan di Guinea—Bissau 


Kenapa Mempelajari Ilmu Ekonomi 
13 Mei 1969 Dalam Kenangan 
Kambing Hitam 

Pak Uda 


: Cara Membuat Kicap 


Kisah Kuala Juru 


: Demam Malam Ahad Wabak yang lebih Dahsyat 


Dalam keluaran pertama ini, satu 
siri kartun mengenai pendidikan di 
Guinea Bissan—sebuah negeri Afri- 
ka Barat—bermula. Siri ini menyen- 
tuh soal pendidikan yang sesuai 
bagi negeri-negeri Dunia Ketiga 
yang ingin membangun secara 
berdikari. 


Urutan perkembangan perteling- 
kahan MAS dengan Kesatuan Peker- 
ja-pekerja Penerbangan (AEU) 
memberi gambaran yang agak leng- 
kap setakat ini terhadap salah satu 








cang semula dari sudut pandangan Mei issu kebangsaan yang penting. 
yang berlainan. ? 
` Penerbit : Institut Analisa Sosial (INSAN). 

Kepada para pembaca yang dihormati: 


Memperkenalkan NADI INSAN 

Seperti anda sedia maklum inilah naskah sulung maja- 
lah kita. Kami yang menerbitkan majalah ini berharap 
majalah ini dapat menjadi majalah anda juga. Di dalam 
halaman majalah ini, kami hendak menggalakkan perbin- 
cangan dan penukaran pendapat berkenaan dengan masa- 
lah atau issu sosial yang menarik atau penting dan perka- 
ra-perkara yang menimbulkan .tandatanya di dalam 
fikiran pembaca-pembaca. Ini termasuklah perkara-per- 
kara yang berkenaan dengan masalah tempatan, issu ke- 
bangsaan dan juga hal ehwal antarabangsa. Hanya dengan 
sumbangan, keritikan dan sokongan anda, bolehlah maja- 
lah kita dapat mencerminkan nadi rakyat kita. 


Tujuan-tujuan INSAN 

Nadi Insan adalah salah satu penerbitan Institut Ana- 
lisa Sosial atau INSAN, sebuah syarikat berdaftar meng- 
ikut Akta Syarikat (Companies Act) 1965. Antara tuju- 
an INSAN adalah untuk:- 


—menganalisakan segala aspek masyarakat Malaysia dari 
segi sejarah dan juga masakini 
—memberi sumbangan kepada perkembangan kesedaran 
kebangsaan dengan meniliti dan mengenali titik perte- 
muan yang terdapat dalam kehidupan rakyat kita. 
—mendorong perkembangan pemikiran dan perasaan ber- 
tanggungjawab terhadap masyarakat 
—menggalakan dan memperkukuhkan cara hidup yang 
berteras sains dan warisan bangsa yang progresif 
—memupukkan dan/atau menerbitkan apa jua sumbang- 
an dalam apa bahasa pun, yang INSAN menganggap 
bernilai dari segi kepentingan kebangsaan. 
—menggalakkan kegunaan Bahasa Melayu sebagai bahasa 
kebangsaan dalam penerbitan INSAN dan juga mendo- 
топркап kegunaan bahasa-bahasa rakyat yang Iain. 
—menyebarkan hasil kerja INSAN di khalayak orang 
ramai serta menggalakkan perbincangan umum menge- 
nai issu-issu kemasyarakatan 





DASAR 
NADI INSAN 


Dasar Penyunting 
Majalah ini akan cuba mencerminkan pendirian-pen- 
dirian berbeza yang terdapat mengenai masalah-masalah 
sosial penting di negeri ini. Untuk mencapai tujuan ini, 
kami menjemput para penulis, tidak mengira pegangan 
fikirannya. Oleh itu, semua sumbangan (kecuali ruangan 
Pena Penyunting ini) yang akan diterbitkan tidak semes- 
tinya menggambarkan pendirian INSAN, tetapi hanya 
membayangkan pendapat penulis berkenaan. 

Ini tidaklah bermakna semua sumbangan yang diteri- 
ma akan diterbitkan. Seperti anda sedia maklum, pener- 
bitan kami terhad dari segi ruangan, undang-undang dan 
tekanan-tekanan lain. Garis-garis panduan sosial yang 
lain, termasuk soal akhlak, juga mempengaruhi apa yang 
dapat diterbitkan dalam majalah ini. Walaupun demi- 
kian, pemikiran kami dalam soal ini masih terbuka dan 
kami menggalakkan cadangan, keritikan dan perbincang- 
an mengenai perkara ini dan masalah-masalah lain yang 
berkaitan dengan penerbitan majalah ini. 

Pada amnya, naskah ini menggambarkan format atau 
bentuk dari segi jenis dan pelbagaian kandungan yang 
dicadangkan untuk majalah ini walaupun beberapa tajuk 
lain serta peraduan tidak dapat dimuatkan dalam keluar- 
an pertama ini. Di samping ini, kami akan mengadakan 
ruangan untuk surat-surat anda, bukan saja dari segi pen- 
dapat, keritikan dan cadangan mengenai masalah yang 
dibangkitkan melalui majalah ini, tetapi juga untuk pen- 
dapat anda berkenaan dengan issu sosial yang lain. Ini 
tidaklah bermakna format majalah sekarang tidak akan 
berubah. Kami percaya majalah ini boleh dan harus 
diubahsuaikan supaya dapat mencapai kemajuan. Ten- 
tang soal ini, cadangan-cadangan serta sumbangan-sum- 
bangan diperlukan untuk memperbaiki majalah ini. 

“Majalah ini juga menggalakkan ekspresi atau penun- 
jukan perasaan melalui berbagai cara yang dapat dicetak. 
Oleh itu, kami menggalakkan sumbangan gambar, kar- 
tun, lukisan, dan lain-lain di samping sumbangan penu- 
lisan dan penyuratan. Kami berharap bahasa yang digu- 
nakan mudah difahami supaya semua golongan pembaca 
dapat memahami sepenuh-penuhnya. 

Kami memelihara hak menyunting dari segi bahasa, 
isi kandungan, jarak panjang dan lain-lain—kecuali kalau 

penulis sendiri tidak membenarkan kami membuat de-` 


mikian. Jika demikian, deraf sumbangan yang tidak dite- 
rima dalam bentuk asal tidak akan diterbitkan. Kami 
tidak akan memulangkan sumbangan yang tidak diter- 
bitkan kecuali kalau kami menerima arahan yang jelas 
(dengan sampul surat yang beralamat dengan setem yang 
mencukupi). Kami pula akan berusaha menerbitkan sum- 
bangan yang sesuai secepat mungkin. 


Dasar dan Kedudukan Kewangan 

Untuk makluman anda, INSAN dan juga majalah ini 
bukan kaya. Sebahagian besar dari harga majalah terpak- 
sa diputar kembali untuk pencetakan dan pengedaran. 
Kami tidak bertujuan mendapatkan keuntungan yang 
lumayan. Tetapi kami terpaksa cuba memperkukuhkan 
kedudukan kewangan kami supaya penerbitan majalah 
ini tidak terjejas. 

Anda sebagai pembaca boleh menolong Nadi Insan 

dengan beberapa cara: 


1. Satu cara ialah dengan memperolehi langganan terus 
kepada majalah ini. Ini akan menjimatkan separuh 
daripada perbelanjaan pengeluaran. 

2, Kalau anda bermampu, derma wang anda juga sangat 
dihargai. 

а cuba memperkenalkan majalah ini kepada kawan- 

kawan di tempat kerja, tempat belajar atau tempat 

berehat. 

4. Galakkan mereka membeli langganan terus. Anda juga 
boleh membeli langganan sebagai hadiah untuk 
kawan-kawan. 

5. Jika anda,tidak dapat berlanggan kerana sebab-sebab 
tertentu, anda masih boleh menolong kami jika anda 
menggalakkan penjaja akhbar tempatan menjual maja- 
lah Nadi Insan. 

Kami yakin bahwa dengan sokongan anda majalah ini 
akan terus berkembang. Usaha-usaha anda untuk mem- 
perkembangkan majalah ini juga akan memperkukuhkan 
kedudukan kewangannya. 

Sumbangan-sumbangan anda—samada tulisan, lukisan, 
foto atau dalam bentuk lain—sangat dihargai. Segala 
sumbangan yang diterbitkan akan diberi tanda penghar- 
gaan daripada pihak kami. Tiap-tiap penyumbang akan 
menerima lima naskah keluaran di mana sumbangannya 
diterbitkan. Selain dari itu, kami akan memberi penyum- 
bang buku bernilai lebih dari lima ringgit atau langganan 
terus sepanjang setahun mengikut kehendaknya. Sila 
sebutkan pilihan anda apabila menghantar sumbangan 
kepada peti surat kami. (Jikalau penyumbang sudah 
mempunyai langanan, langganan terus yang dimenangi- 
nya boleh dihadiahkan kepada orang lain.) 

Akhir sekali, kami menyeru supaya dapat kerjasama 
dan sumbangan anda terhadap perkembangan majalah 
ini. Kami berharap majalah ini akan menjadi usaha kita 
bersama. Kejayaan “serta kelumpuhan majalah ini ber- 
gantung kepada sumbangan anda. 





UCAPAN TAHNIAH 


Pejabat & Kerjaan 328 Jalan Sg. Besi 
Kuala Lumpur. 
TELEX BESI MA 30676 
Pejabat & Kerjaan 
di Perai 1 977-978 





| Kawasan MIEL 


ke atas penerbitan majalah 
NADI INSAN 


dari 


Lian Yit Engineering Sdn. Bhd. 


Tel: 486531-2 
486534 

wawancara 





TUNKU ABDUL RAHMAN 


Pada hari Jumaat, 6hb. April, 1979, wakil Nadi Insan berpeluang berwawancara dengan YTM Tunku Abdul 
Rahman Putra Al-Haj, bekas Perdana Menteri Persekutuan Tanah Melayu dan kemudiannya Malaysia. Walaupun 
kelihatan -agak uzur, putra Sultan Kedah yang kemudiannya menjadi tokoh politik yang tidak perlu diperkenalkan 
lagi itu bersedia menjawab pertanyaan-pertanyaan yang dikemukakan secara berterus-terang. 

Dalam wawancara tersebut, kami telah menyentuh hal-hal yang agak luas—bermula dari latar-belakang Tunku 
sendiri, hingga kepada pendapatnya mengenai peristiwa 13 Mei, Dasar Ekonomi Baru dan masa depan demokrasi di 
Malaysia. Kami mengambil peluang di sini untuk mengucapkan ribuan terimakasih kepada Tunku. Berikut ialah hasil 


wawancara tersebut. 





Nadi Insan: Bolehkah Tunku terangkan bila dan 


mengapa Tunku mula melibatkan diri dalam politik. 


Tunku: Selama yang saya ketahui, politik adalah 
darah-daging saya. Selepas pemerintahan Jepun, Datuk 
Senu, Khir Johari dan saya telah mula menjalankan 
kegiatan politik. Kami mula membangkitkan sema- 
ngat perasaan merdeka di Kedah. Kami tubuhkan se- 
buah badan politik yang dinamakan Saberkas dan 
saya telah dilantik menjadi penaungnya. Saya dan 
такай-гакап saya juga telah menubuhkan Kesatuan Me- 
layu Kedah. ... 

Kami menjalankan kerja-kerja politik secara bersung- 
guh-sungguh. Semasa UMNO ditubuhkan oleh Datuk 
“Onn, Saberkas dan Kesatuan Melayu Kedah telah pun 
bergiat dengan cergas. ... 


“Kerajaan Kedah pada masa itu memandang 
saya sebagai seorang rebel, seorang yang anti- 
British.” 


Kerajaan Kedah pada masa itu memandang saya se- 
bagai seorang rebel, seorang yang anti-British. Oleh itu 
sejak saya mula bekerja kenaikan gaji saya ditahan. Se- 
lama lapanbelas tahun saya bekerja gaji saya naik enam 
kali saja. ... 

Jadi, apabila saya bergiat dalam politik, nampaknya 
saya telah dijadikan mangsa oleh British. Oleh kerana 
saya rasa payah untuk bergerak, saya minta cuti tak ber- 
gaji dan terus pergi ke England menamatkan pelajaran 
law saya. Saya pergi ke England pada bulan Disember 
1947. Setahun kemudian, saya pulang setelah lulus dan 
called to the Bar. ... 

Apabila saya pulang ke Kedah saya telah dilantik 
menjadi pengerusi UMNO Kedah.... Pihak Inggeris 
terus memandang saya sebagai seorang yang merbahaya. 
Mereka tidak boleh buat apa-apa. Bila saya pulang jawat- 
an saya tetap saja. Walaupun saya dalam Legal Depart- 
ment, tapi tiada kerja sebab Legal Adviser bagi negeri 


Kedah telah pun ada.... 

UMNO Kedah minta saya jadi pengerusi. Nampaknya, 
mereka menggunakan saya untuk menarik ahli saja. Tapi, 
hal UMNO langsung tak dibincang dengan saya. Sewaktu 
Datuk Onn datang melawat Kedah saya tidak pun diberi- 
tahu, walaupun saya pengerusi. Nampaknya, mempergu- 
nakan saya semata-mata. ... 

Apabila Attorney General (Peguam Negara) dari 
Kuala Lumpur melawat Kedah, dia lihat saya tak buat 
apa-apa kerja. Dia jemput saya jadi DPP (Timbalan Pen- 
dakwa Raya) di Kuala Lumpur kerana saya sudah pass 
bar. Saya pun setujulah kerana untuk terus berpolitik di 
Kedah tidak ada gunanya. 

Saya berhenti sebagai pengerusi UMNO Kedah, tapi 
terus menjadi ahlinya. Di Kuala Lumpur saya dilantik 
menjadi DPP. Saya juga dilantik menjadi ketua peguam- 
peguam Melayu dan ketua FAS (Football Association of 
Selangor). ... 


Nadi Insan: Apakah peristiwa-peristiwa yang membawa 
kepada Tunku mengambilalih pucuk pimpinan UMNO 
pada tahun 1951. 





Tunku mengiringi Sir Donald Mac Gillivray (Pesuruhjaya Tinggi 
British terakhir) serta DYMM SPB Yang di Pertuan Agung yang 
sulung 27 

Merdeka! 


Pimpinan UMNO 


Tunku: Ramai kenal saya sebagai seorang yang mene- 
gakkan kebenaran dan tidak bergantung pada sesiapa 
pun, Saya terima surat dari Tun Razak minta saya me- 
mimpin UMNO. Saya jawab, saya terima dengan satu 
syarat, iaitu, vou jangan play politics like monkevs up 
the tree. One time you are down, one time “=ч are up 
... Up апа down-macam opportunist. . . . 


“Tidak .ramai orang yang berminat kepada 
UMNO kerana UMNO ketika itu tidak mempu- 
nyai wang walau sesen pun.” 


Tiada seorang pun membangkang perlantikan saya, 
hanya Datuk Onn seorang saja kerana dia hendak lantik 
orang dia sendiri. Selain dari Tun Razak. Tun Dr. Ismail 
dan Datuk Sulaiman juga inginkan saya memimpin 
UMNO. Tidak ramai orang yang berminat kepada UMNO 
kerana UMNO ketika itu tidak mempunyai wang walau 
sesen pun. Di Kedah ramai orang yang mengenali saya. 
Rekod saya pun terkenal sebagai seorang yang menegak- 
kan kebenaran —tidak bergantung pada sesiapa. 





“Pada mulanya, saya tidak dapat menggerakkan 
UMNO kerana ramai ahli-ahlinya pada masa itu 
menyebelahi Datuk Onn.” 


Bila saya mengambilalih pucuk pimpinan UMNO, 
saya pun mengubah dasar-dasarnya. Pada mulanya, 
saya tidak dapat menggerakkan UMNO kerana ramai 
ahli-ahlinya pada masa itu menyebelahi Datuk Onn. 
Kebanyakan ahli-ahli Exco terdiri dari orang-orangnya. 
Oleh itu UMNO tidak boleh berjalan. Bila seorang imam 
di Pudu menyuruh saya berucap selepas sembahyang Ju- 
maat, saya minta supaya orang yang cuba menggangu 
perjalanan UMNO iaitu orang Datuk Onn dipecat. Wa- 
laupun saya sudah menjadi ketua UMNO, saya tidak bo- 
leh pergi ke Johor, kerana di sana penuh dengan orang- 














orang Datuk Onn. Setahun lamanya saya membersihkan 
orang-orangnya. 

Saya juga pengarang Suara UMNO dan selalu membi- 
das akhbar-akhbar lain seperti Kalam, Majlis hingga me- 
reka terpaksa tutup. Tapi, akhbar Utusan Melayu tolong 
UMNO. 





“ 


. . orang Melayu membangkang tindakan 
British yang mengambil seorang anak Islam se- 
cara keras, menjadikannya Kristian, dimasuk 
Convent.” 


Nadi Insan: Nampaknya sejak awalnya lagi Tunku tak 
berapa setuju dengan Datuk Onn. 


Tunku: Semasa berlaku kes Nadra (Maria Hertogh) 
yaitu seorang anak Melayu keturunan Belanda Serani di- 
ambil secara paksa oleh ibu-bapa asalnya—rusuhan telah 
meletus di Singapura. Ini ialah kerana orang Melayu 
membangkang tindakan British yang mengambil -se- 
orang anak Islam secara keras, menjadikannya Kristian, 
dimasuk Convent. Siapa tak marah dijadikan nun? Ini 
menjatuhkan maruah orang Melayu dan membangkitkan 
perasaan amat marah. 

Saya syorkan supaya UMNO menyokong pendirian 
orang-orang Melayu, tapi Datuk Onn tak setuju. Tidak- 
lah disebutkan kenapa, tapi beliau sendiri berkata, 
“Siapa suruh Cik Minah pergi ambil bela anak orang Be- 
landa?” Dia tak tahu perasaan orang Melayu ini. Bila 
orang Melaya pada masa itu mahu merdeka, dia tak 
mahu merdeka. Perasaannya tak mendalam, macam 
agak-agak. Perasaan itu ada campur sedikit dengan pera- 
saan British. Maklumlah dia diperbesarkan di England. 
Cakap macam Inggeris. . . . 

British minta dia dan Tun Razak pergi mendamaikan 
keadaan di Singapura. :. . Tapi orang Melayu tak mahu 
terima perdamaian. Pada masa itu saya memegang jawat- 


. apabila Inggeris memandang semangat 
orang Melayu sudah naik, tujuh orang itu di- 
ampun dan hukuman gantung diringankan. . ..” 


an Presiden UMNO bila tujuh orang Melayu dihukum 
gantung kerana rusuhan itu. Saya kutip duit dan ambil 
David Marshall membela mereka. Rayuan itu ditolak 
juga. Tapi, apabila Inggeris memandang semangat orang 
Melayu sudah naik, tujuh orang itu diampun dan hu- 
kuman gantung diringankan kepada penjara seumur hi- 
dup. Itulah tindakan yang pertama sckali saya buat seba- 
gai ketua UMNO. Saya fikir saya mendapat sokongan 
dari orang Melayu ketika itu. 

Saya tidak berapa setuju dengan Datuk Onn. Dia sc- 
lalu cari jalan senang sahaja. UMNO tiada duit. Tidak ada 
langsung. Jadi, sebab itulah hendak keluar (dari UMNO) 

















Rashid Mydin dengan Chin Peng di Baling (1955) 


dan tubuhkan parti lain, dengan sokongan British and 
the rich Chinese. . . . 

Pertentangan kami berdua bukan personal, tetapi po- 
litik. Bukan saya membuang dia, tapi dia yang menarik 
diri. Dia menubuhkan IMP (Independence of Malaya 
Party),kemudian Parti Negara. Yang menyokong IMP ia- 
lah Datuk Thuraisingham, Tan Cheng Lock, Tan Siew 
Sin, Yong Shook Lin, Ramani dan lain-lain. 


Penubuhan Perikatan 


Nadi Insan: Apakah masalah yang Tunku hadapi se- 
waktu hendak menubuhkan Perikatan. 


Tunku: Tidak ada masalah. Perikatan ditubuhkan bila 
semua orang menerima cadangan saya, iaitu, nothing 
less than independence. Setelah ia diterima, ia menjadi 
slogan perjuangan kami. Masa itu, masyarakat India tak 
campur tangan. Dalam mesyuarat kami di hotel Majestic, 
hanya UMNO dan MCA saja yang menubuhkan Perikat- 
an, kemudian MIC. 


“Perikatan ditubuhkan bila semua orang mene- 
rima cadangan saya, yaitu, nothing less than in- 
dependence.” 


Perundingan Baling 


Nadi Insan: Tunku, Tan Cheng Lock dan David Mar- 
shall telah berunding dengan pucuk pimpinan Parti 
Komunis Malava di Baling pada tahun 1955. Bolehkah 
Tunku sebutkan sedikit peristiwa-peristiwa yang mem- 
bawa kepada diadakan rundingan tersebut dan selepas- 
ava. 





“British tak setuju pertemuan diadakan tetapi 
saya berkeras . . . Walau bagaimanapun akhirnya, 
British setuju dengan syarat saya tidak boleh 
buat perdamaian.” 


Tunku: Ini adalah episode yang paling penting dalam 
sejarah perjuangan kita di UMNO. Inilah yang turn the 
scale against the Communist. British tak dapat mengalah- 
kan mereka—mereka ramai. 

Saya terima surat dari Chen Tien (yaitu nama samar- 
annya) minta bertemu bagi pihak Chin Peng. Pada pen- 
dapat saya ini satu cadangan yang bagus. Kalau tak boleh 
berdamai, sekurang-kurangnya kita boleh tahu sebab-se- 
babnya. British tak setuju pertemuan diadakan, tapi 
saya berkeras. ... Walau bagaimanapun, akhirnya, Bri- 
tish setuju dengan syarat saya tidak boleh buat perda- 
maian. 


“Ini (Perundingan Baling) adalah episode yang 
paling penting dalam sejarah perjuangan kita di 
UMNO. Inilah ‘yang turn the scale against the 
Communist. British tak dapat mengalahkan me- 
reka—mereka ramai.” 


(Dalam pertemuan itu), kata Chin Peng, “Saya ko- 
munis, Tunku bukan komunis, jadi macam manapun, 
kita tidak boleh co-exist. Antara komunis dan bukan 
komunis, we can never co-exist.” Komunis mahu menu- 
buhkan rejim komunis, dan saya rasa dia salah. 

Selepas pertemuan di Baling itu, pihak komunis mula 
melarikan diri. Semua pihak menentang mereka. Ini 
adalah satu turning point bagi mereka. Saya tak gaduh 
jika PKM hendak mengambil bahagian dalam politik, 
tapi British menolak sepenuhnya. 

Sebelum merdeka, orang kita tidak berperang sepe- 
nuh hati dengan komunis. Yang masuk tentera kerana 
hendak gaji. Bila dapat merdeka, baru kita menentang 
komunis dengan penuh semangat. ... 

Tujuan saya ialah untuk mengetahui strategi per- 
juangan komunis. ... 


Merdeka 


Nadi Insan: Pada pendapat ‘Tunku, mengapakah pihak 
British bersetuju memberikan kemerdekaan kepada Ma- 
laya pada tahun 1957 itu? 


Tunku: Walaupun dulunya, Inggeris menganggap saya 
sebagai penentang, tapi mereka juga tahu yang mereka 
akan kalah. Mereka pandai. Mereka beralah. Orang-orang 
yang menentang saya juga beralah dan menerima saya se- 
bagai ketua.... 
Kita telah adakan rundingan dan British bersetuju 
memberikan kemerdekaan Inggeris terus terima. Mereka 
gentlemen.... 


мыиа ал09. 


Aziz Ishak 


Nadi Insan: Aziz Ishak telah keluar dari UMNO pada 


tahun 1963. Bolehkah Tunku terangkan kenapa peristi- 
wa ini berlaku? 


Tunku: Kami masukkan Aziz Ishak dalam UMNO supa- 
ya kami dapat sokongan dari Utusan Melayu. Dulu ia 
parti lain. Tapi ia tidak setia pada UMNO. 

Yang teruk, berkenaan dengan projek kilang urea. 
Kerajaan tak bagi buat sebab kurang duit. Dia nak buat 
juga. Dia paksa semua persatuan kerjasama di bawah 
jagaannya mengumpulkan duit. Yang saya marah sekali, 
semasa saya berkempen di Kelantan, walaupun dia ber- 
ada di sana, bila saya minta dia berkempen, dia tak 
mahu, ... Kemudian, saya suruh dia jadi Menteri Ke- 
sihatan, dia pun berhenti. 





Penubuhan Malaysia 


Nadi Insan: Bolehkah Tunku terangkan kenapa gagas- 
an dibuat untuk menubuhkan Malaysia pada tahun 1963 
itu? 


“kerana Syarikat Shell pujuk dia, (Sultan 
Brunei) menarik diri dari menyertai Malaysia.” 


Tunku: Idea menubuhkan Malaysia telah lama wujud. 
Malaya, Singapura, Sarawak, Sabah dan Brunei ingin 
menubuhkan Malaysia. Walaupun, pada awalnya, Sultan 
Brunei setuju masuk Malaysia, tapi kerana Syarikat Shell 
pujuk dia, kemudian dia menarik diri (dari menyertai 
Malaysia). Sultan Brunei pun nak buat syarat menjadi 
Agung next in line. 

British juga tak bagi Singapura masuk Malaysia... . 
Barangkali, kerana ekonominya kuat macam Hong Kong 


Penyingkiran Singapura A 
Nadi Insan: Sekarang ini, apakah pendapat Tunku me- 


ngenai penyingkiran Singapura dari Malaysia pada tahun 
1965 itu? 


Tunku: ... Dia (Lee Kuan Yew) membawa konsep Ma- 
laysian Malaysia persamaan antara semua kaum. Tidak 
tinggal apa-apa pun untuk orang Melayu. Ini pasti akan 
menimbulkan masalah. Dulu (sewaktu hendak menubuh- 
kan Malaysia), Lee Kuan Yew bersetuju mengenai hak- 
hak orang Melayu. 


“Kalau kami rampas Singapura secara kekerasan, 
Singapura akan kekal sebagai sebuah colony dan 
bukan sebagai sebahagian dari jalaysia.” 


Kita memang boleh menggantungkan perlembagaan, 
tapi akibatnya tidak baik kepada Malaysian Chinese. 

Kalau kami rampas Singapura secara kekerasan, Singa- 
pura akan kekal scbagai sebuah colony dan bukan seba- 
hagian dari Malaysia. 


Golongan Muda Mengecam 
Nadi Insan: Pernah dikatakan bahwa pimpinan Tunku 
dalam UMNO mula dikecam oleh golongan muda pada 
penghujung tahun-tahun 1960an. Sejauhmana ini benar? 


Tunku: Mulanya, orang-orang muda mengatakan saya 
tak beri peluang pada mereka. Saya jawab masanya akan 
tiba juga. Tapi, pada waktu itu, masanya belum lagi 
tiba. Itulah yang mereka marahkan. 

Barangkali saya tak kena juga. Tak ambil ramai orang 
baru dan orang-orang lama masih lagi ramai. Saya kasih- 
an pada orang lama sebab mereka telah berkorban jiwa 
raga dalam perjuangan kemerdekaan. Takkanlah seka- 
rang ini mereka nak dibuang ke tepi. Saya tak tergamak. 
Kalau nak tambah pun, tak mahu banyak. Tak mahu le- 
bih daripada tigabelas menteri. 





. orang-orang muda mengatakan saya tak 
beri peluang pada mereka. Saya jawab masa- 
nya akan tiba juga.” 


Jadi, timbullah kumpulan anti-itu dan anti-ini. Saya 
berdiri tegas. Saya tak akan lari macam anjing kena pu- 
kul. Saya akan berhenti hanya bila anak saudara saya, 
Sultan Kedah menjadi Agung. . . Angkatan tentera, polis 
semua sokong saya. . 





“Saya tak akan lari macam anjing kena pukul. 
Saya akan berhenti hanya bila anak saudara saya 
(Sultan Kedah) menjadi Agung.... Angkatan 
tentera, polis semua sokong saya. . . ” 


13 Mei 1969 


Nadi Insan: Sepuluh tahun dulu, peristiwa 13 Mei ter- 
cetus. Bolehkah Tunku terangkan perkembangui-per- 








Kiri ke kanan: Lee Kuan Yew, Tunku, Tun Tan Siew Sin, 
Tun Razak (setelah perundingan di London untuk 
menubuhkan Malaysia) 




















. .Selepas pilihanraya, parti-parti pembang- 
kang, seperti DAP, mengadakan perarakan ke- 
menangan. Mereka pusing pekan dan maki 
orang Melayu, maki kerajaan dan macam-macam 


lagi. 





kembangan awal yang membawa kepada berlakunya per- 
istiwa tersebut? 


Tunku: ... Selepas pilihanraya, parti-parti pembang- 
kang, seperti DAP mengadakan perarakan kemenangan. 
Mereka pusing pekan dan maki orang-orang Melayu, 
maki’ kerajaan dan macam-macam lagi. Saya ada di Ke- 
dah masa itu. Saya terus balik ke Kuala Lumpur. 

Waktu itu juga, barangkali pergaduhan berlaku di de- 
pan rumah (Datuk) Harun. Semasa nak berlaku perga- 
duhan, (Datuk) Harun talipon Tun Razak. Razak ada di 
rumah saya, beritahu saya. Harun talipon rumah saya. 
Tak minta cakap dengan saya, tapi minta cakap dengan 
(Tun) Razak... Saya tak tahu apa, sebab saya baru 
sampai dari Alor Setar. Tahu China dibunuh depan 
rumah Harun... kemudian, saya pergi ke Polis HO 


Dasar Ekonomi Baru 


Nadi Insan: Dasar Ekonomi Baru sering disebutkan se- 
bagai akibat dari peristiwa 13 mei. Apa pendapat Tunku 
mengenai DEB dari segi prinsip dan perlaksanaannya? 


“Dasar. Ekonomi Baru ini sudah ada dari dulu 


lagi.” 





Tunku: Dasar Ekonomi Baru ini sudah ada dari dulu 
lagi. Rancangan luar bandar, perdagangan dan perindus- 
trian, tax holiday dah ada sebelum 13 mei. Sejak dulu 
lagi, Bumiputera telah diberikan tumpuan, tapi mengikut 
langkah demi langkah. Barangkali, Tun Razak melaksa- 
nakannya dengan pesat. Nak menarik sokongan dari 
Bumiputera. Saya nasihatkannya go slow sebab orang 





Tunku dengan kudanya “Think Big” 





ramai belum lagi sanggup menerimanya. Kalau tidak, 
kita akan rugi banyak duit. Tapi, apabila saya dah ke- 
luar, perlaksanaannya terpulang kepadanya. Tapi, ini 
tak kena mengena dengan peristiwa 13 mei. 


Nadi Insan: Sejak peristiwa 13 Mei itu, beberapa per- 
kembangan penting telah berlaku di Malaysia. Sejauh- 
manakah perkembangan-perkembangan ini dapat menye- 
lesaikan masalah-masalah kebangsaan kita? 


Tunku: Peristiwa 13 Mei telah mengajar orang di sini 
satu ajaran yang besar—iaitu, apa gunanya duduk hor- 
mat—menghormati satu sama lain. Kalau tidak akan tim- 
bullah pergaduhan besar yang seumpama itu... . Orang 
masing-masing jaga sekarang... Так begitu kurang ber- 
tanggungjawab. Dia ada respect sedikit. 


Sekretariat Islam 


Nadi Insan: Sejak Tunku bersara sebagai Perdana Men- 
teri, Tunku telah bergiat dalam sekretariat Islam di pe- 
ringkat antarabangsa. Mengapa Tunku pilih berbuat de- 
mikian? 


“Saya yang mula memanggil persidangan yang 
pertama sekali antara orang-orang Islam sedunia 
di Kuala Lumpur, pada tahun 1968,...” 


Tunku: Saya yang mula memanggil persidangan yang 
pertama sekali antara orang-orang Islam sedunia di Kuala 
Lumpur, pada tahun 1968, untuk membincangkan hal- 
hal agama Islam.... Setelah Masjid Al-Aqsa terbakar, 
saya pergi ke persidangan di Rabat untuk membincang 
apa yang nak dibuat. Barulah ada persetujuan untuk 
mendirikan pertubuhan negara-negara Islam. Saya di- 
minta jadi founder mula menubuhkannya. .. . Selepas 
saya berhenti sebagai Perdana Menteri, saya terus pergi 
tubuhkan Sekretariat di sana. Saya kerja selama dua 
tahun. Sekretariat saja tak boleh bagi pertolongan kepa- 
da orang Islam. . . . Saya terus menubuhkan badan-badan 
kecil, at least on paper, lalu saya terus buat bank. Orang 
Arab itu kaya-Bank Pembangunan Islam ditubuh. ... 

Satu lagi yang saya tak dapat buat dulu ialah Badan 
Dakwah Islamiah Sedunia. Inilah yang saya hendak buat 
sekarang ini. Mereka tak buat, jadi kita pun kena buat. 
Semua inisiatif dari sini... . 


. .. Ada orang kata saya suruh orang minum. Saya tak 
suruh orang minum. Saya kata, kalau tangkap orang di 
kedai kopi, mesti tangkap orang di kelab malam juga. 
Mereka paksa dengan law—itu tak adil. Janganlah tang- 
kap orang kecil saja. ... Bukan saya kata pergi minum. 
Тарі mereka maki saya macam-macam —munafik,— 
Allah, macam-macam. 


... Gaddafi pinjam empat juta ringgit. Lapan juta 

“.. Tun Razak waktu itu pandai juga. Bila PAS 
masuk dalam Barisan, hilanglah base dan 
sokongannya.” 





belum lagi. Saya banyak kali bertemu dengannya 
.... Dia itu dedicated. Diam dalam barrack. Pakaiannya 


“kotor. Bukan seorang yang main duit.... Dialah yang. 


adakan persidangan supaya mengambil tindakan terha- 
dap Filipina kerana kedudukan orang Islam di situ. . . . 


Nadi Insan: Dalam ruangan “As I See It" dalam akhbar 
The Star, Tunku pernah menghuraikan masalah masva- 
rakat, politik dan ekonomi samada di peringkat nasional 
ataupun antarabangsa dan kerapkali pula pendapat-pen- 
dapat Tunku itu controversial, Apakah pandangan Tun- 
ku sendiri mengenai hal ini? 


Tunku: Saya ini apa yang saya katakan realist. Pendapat 
saya ialah, kalau kita hendak mengenali seseorang pe- 
mimpin, kita mesti kaji fikirannya. Saya adalah pemim- 
pin dan bapa kepada negera ini. Adalah baik kalau orang 
faham akan fikiran saya. Bacalah buku-buku dan tulisan- 
tulisan saya kerana di dalamnya terbentang segala fikiran 
dan perasaan saya. Barangkali fikiran saya tak sama de- 
ngan fikiran orang lain. Kalau sama, tak boleh jadi pe- 
mimpin, Pemimpin itu mestilah berlainan sedikit. 

Tiada tujuan saya langsung menjadi penulis. Kecuali 
saya dilantik menjadi pengerusi The Star. Pada satu hari, 
Loh Boon Siew datang berjumpa saya mengatakan 
Datuk Abdullah Ahmad mendesaknya menjualkan The 
Star. Beliau minta supaya saya.membeli share dan men- 
jaga The Star, Saya setuju. Saya pun beli tiga ratus ribu 
“share dan terus dilantik menjadi pengerusinya. Tun Mus- 
tapha juga membeli banyak share The Star. 

Kemudian, saya mula menulis. Gembira рша. . . lalu, 
saya pun terus menulis. Jualan Star pun meningkat. Tu- 
lisan saya verv objective. Saya tulis apa yang saya ingat 
as I see it. Kalau nak kena ataupun menyinggung sesiapa. 
itu biasalah. 





Barisan Nasional 


Nadi Insan: Apa pendapat Tunku mengenai penuhuhan 
Barisan Nasional bagi menggantikan susunan Perikatan? 


“,.. susunan Barisan Nasional itu tak sesuai ke- 
rana terlalu banyak parti politik dengan ideoloji 
politik yang berlainan.” 


Tunku: Saya ada menyebutkan dalam buku baru saya 
(Sudut Pandangan, Heinemann, 1979) bahwa susunan 
risan Nasional itu tak sesuai kerana terlalu banyak parti 
politik dengan ideoloji politik yang berlainan. Satu hari 
akan pecah juga. Sekarang dah pecah. Macamana nak 
bersatu?.... 

Datuk Hussein Onn menyambut Tunku 
di perhimpunan agung UMNO (1977) 


“Ada setengah undang-undang yang dikuatkua- 
sakan itu tidak demokratik. Sayapun tak berani 
nak kata.... Legal Profession Act, Akta Kese- 
lamatan Dalam Negeri. ... Agak melampau...” 


Tapi Tun Razak waktu itu pandai juga. Bila PAS 
masuk dalam Barisan, hilanglah base dan sokongannya. 
Ini tektiklah. 

Saya tak guna tektik... kalah-kalah, menang-me- 
nang. Susah kalau kita pakai tektik, bila masa nak rosak, 
susah nak perbetulkan. Kalau dah sesat, susah nak jumpa 
jalan balik. Kalau kita jalan betul dan tak guna muslihat, 
kalau sesat pun tak sesat jauh. 


Nadi Insan: Bolehkah Tunku komen tentang beberapa 
pindaan yang dibuat terhadap perlembagaan serta 
undang-undang dan peraturan-peraturan baru yang telah 
diluluskan oleh Parlimen dalam tahun-tahun tujuh pu- 
luhan ini? 


Tunku: Pemerintah hari ini membuat apa yang patut 
untuk keselamatannya. Ada setengah undang-undang 
yang dikuatkuasakan itu tidak demokratik. Saya pun 
tak berani nak kata.... Legal Profession Act. Akta Ke- 
selamatan Dalam Negeri. . . . Agak melampau. ... 


Masa Depan Demokrasi 
Di Malaysia 


Nadi Insan: Apa pendapat Tunku mengenai masa depan 
demokrasi berparlimen di negeri ini? 


Tunku: Saya percaya demokrasi berparlimen akan kekal 
di sini. Kesemua pihak mestilah menjaga demokrasi su- 
paya berjalan betul. Pasti ada kesalahan-kesalahan kecil 
sewaktu melaksanakannya, tetapi janganlah banyak. De- 
mokrasi kita akan kekal. 


“Demokrasi kita akan kekal.” 








MANA ADA SALAH?: 
PERISTIWA MAS 


Latarbelakang: 

Tempoh persetujuan gaji bagi lebih daripada 4,000 
pekerja Sistem Penerbangan Malaysia (MAS) telah 
berakhir pada 11hb. Mei, 1973. Selepas itu Kesatuan 
Pekerja-pekerja Penerbangan (AEU) telah mula ber- 
unding dengan majikan MAS pada bulan Mac, 1973. 
Oleh kerana ada persaingan dalam pimpinan AEU, 
perundingan telah dibatalkan. 

Selepas dua tahun, di samping beberapa tindakan 
perindustrian oleh pihak pekerja dan juga Mahkamah 
Perusahaan, suatu perjanjian telah ditandatangani pada 
11hb. Dis. 1975 yang dianggap berkesan dari 1hb. Jun, 
1975. Dengan perjanjian ini, gaji pokok untuk pekerja 
Gred A bertambah 10.79% dari $139 ke $154 sebulan, 
gaji pokok untuk Gred E tetap sama, iaitu $850 sebu- 
lan. Tetapi gaji maksima bagi Gred ini telah naik dari 
$1250 ke $1350 sebulan. Perjanjian 1975 ini dianggap 
sebagai suatu kerugian kerana gaji untuk pekerja Gred 
A masih sangat rendah. 

Perjanjian ini telah tamat pada penghujung tahun 
1978. AEU telah menuntut kenaikan gaji pokok dari 
$154 ke $280 sebulan (kenaikan sebanyak 81% untuk 
Gred A) dan dari $850 ke $1000 sebulan (iaitu seba- 
nyak 17.696) untuk Gred E. Beberapa tuntutan lain 
adalah untuk: 


(i) tambahan gaji tetap tahunan bertambah dari 
$8 ke $20 setahun untuk Gred A dan dari $50 ke 
$60 setahun untuk peringkat bawahan dalam 
Gred E, 

(ii) perlindungan insuran ditambah, 

(iii) tempoh perkhidmatan supaya layak mendapat 24 
atau 32 hari cuti setahun dikurangkan, 

(iv) cuti compassionate ditambah sebanyak dua hari 
dari 4 ke 6 hari setahun, 

(v) cuti sakit casual ditambah sebanyak 12 hari dari 
28 ke 40 hari setahun. 

(vi) pekerja-pekerja yang terdedah pada radiasi akan 
dapat cuti tambahan sebanyak dua minggu, 

(vii) cuti sepanjang 7 hari untuk lelaki yang isterinya 
baru bersalin, 

(viii) cuti belajar tanpa gaji sepanjang dua tahun, 

(ix) cuti sepanjang 7 hari untuk pekerja yang menga- 
lami kemalangan alam, 

(x) umur bersara untuk pekerja kabin wanita dinaik- 
kan dari 35 ke 50 tahun. 


Selepas perundingan selama 27 hari, pada 28hb. 
Nov. 1978, MAS telah menawarkan kenaikan gaji seba- 
nyak 8.8%. Pihak AEU pula telah mengurangkan tun- 
tutan kenaikan gaji pokok ke sebanyak 25%. Oleh ke- 





Penyusun: C. Saw 


rana penyelesaian tidak tercapai, tindakan bekerja ikut , 

peraturan telah bermula pada Shb. Dis. 1978. 

Disember 1978 

Shb.— Pekerja-pekerja MAS mula kerja ikut aturan. 

12hb.— Pekerja-pekerja MAS mengatakan: “Kami be- 
kerja mengikut peraturan atas kehendak sen- 
diri kerana tidak puas hati dengan rundingan 
skim gaji baru antara majikan dan kesatuan 
menempuh jalan buntu.” 

— MAS memberi 1000 nama pekerja yang eng- 
gan buat kerja lebih masa kepada Pendaftar 
Kesatuan Sekerja, Haji Abdul Wahab bin 
Mohd. Othman. 

Januari 1979 

3hb:.- Perundingan antara MAS dengan AEU ber- 
sambung. Seorang pegawai dari Kementerian 
Buruh jadi orang perantaraan (mediator) atas 
suruhan Pendaftar Kesatuan Sekerja. 
8hb.— Kesatuan Pekerja-pekerja Penerbangan (AEU) 

diberitahu tentang pembatalan keahlian 874 
anggotanya, termasuk 6 ahli jawatankuasa 
kerja (exco). 


-10hb.— Pekerja-pekerja MAS terus kerja ikut aturan. 


12hb.— Rundingan terakhir berlangsung antara AEU 
dengan pihak majikan. 

16hb.— Pendaftar Kesatuan Sekerja minta pekerja- 
pekerja MAS tamatkan tindakan kerja ikut 
aturan. 

17hb.— MAS menggantung kerja 8 orang kakitangan- 
nya kerana mereka enggan membuat kerja 
lebih masa. 

21hb.— Kesatuan Pekerja-pekerja Lembaga Pelabuhan 
Kelang (PASU) menyokong tindakan pekerja- 
pekerja MAS menuntut kenaikan gaji. 

25hb.— Pihak AEU enggan menghadiri rundingan de- 
ngan pihak pengurusan MAS mengenai satu 
perjanjian baru kerana membantah tindakan 
pembatalan keahlian 874 anggotanya. 

26hb.— Pendaftaran Kesatuan Sekerja memberi notis 
2 bulan kepada AEU untuk memberi penjelas- 
an mengapa pendaftaran kesatuan itu tidak 
patut dibatalkan. Yang DiPertua AEU, Haji 
Mohd. Hussein menjelaskan bahwa pihak ke- 
satuan tidak membuat sebarang arahan kepada 
ahli-ahli supaya melakukan tindakan “kerja 
lambah.” Jika ada di antara pekerja yang tidak 
mahu membuat kerja lebih masa, tindakan 
itu dilakukan secara bersendirian. Kesatuan 
akan terus memulaukan perundingan yang di- 
panggil walau terpaksa menunggu tempoh 

27hb.— 


29hb.— 


30hb. 


yang lama hingga ahli-ahli yang disingkirkan 
diterima semula oleh Pendaftar Kesatuan Se- 
kerja.” 

Datuk Sri Dr. Mahathir mengujar: “Jika kita 
tidak boleh menguruskan sebuah syarikat pe- 
nerbangan, lebih baik kita tidak ada syarikat 
penerbangan. 

Haji Hussein berkata: “Kesatuan berpendapat 
kita tidak bersalah dalam perkara ini dan 
yakin dapat menyelesaikan dalam masa tem- 
poh yang singkat.” 

Sementara itu, Pengerusi MAS, Raja Tan Sri 
Mohar mengumumkan kemungkinan pihaknya 
akan menambah bilangan kakitangan jika per- 
lu untuk mempastikan segala perkhidmatan 
akan terus mengikut jadual. 

260 orang belia Dusun Tua dan 50 orang pe- 
kerja tambahan lain dibawa ke Subang untuk 
menggantikan pekerja-pekerja MAS. Mereka 
dibayar upah $6.50 sehari. 


Februari 1979: 


Thb.- 


2hb.— 


Pemuda UMNO menyokong sebarang tindak- 
an kerajaan mengatasi krisis MAS. 

Seorang ahli jawatankuasa kerja AEU dibuang 
kerja. 

Wakil kawasan Asia bagi Persekutuan Antara- 
bangsa Pekerja-pekerja Pengangkutan (ITWF), 
Donald Uren berkata: “Kalau MAS mengha- 
dapi kekurangan kakitangan, MAS patut mc- 
ngambil langkah-langkah jangka panjang be- 
berapa tahun lalu bagi menyelesaikan masalah 
itu. 

Dr. Mahathir membayangkan: “Kerajaan 
mungkin akan mengkaji balik keputusan sama 
ada untuk terus melaburkan wang dalam sya- 
rikat penerbangan itu atau sebaliknya.” 

2 pekerja MAS dibuang kerja dan 3 orang lagi 
digantung kerja. Setakat ini jumlah yang di- 
buang kerja ialah 3 orang dan jumlah yang di- 
gantung ialah 137 orang. 





Setakat ini MAS sudah menggantung kerja 
132 pekerjanya. 

Sumber AEU mengatakan: “Mereka yang di- 
gantungkan perkhidmatannya itu adalah dari 
golongan berpendapatan rendah. Pegawai pen- 
ting dalam perkhidmatan itu tidak digantung 
sekalipun mereka enggan membuat kerja-kerja 
lebih masa yang diarahkan. Selama ini kita 
telah banyak memberikan tenaga untuk mem- 
buat kerja-kerja lebih masa. Kerja lebih masa 
dibuat kerana kerjasama kedua belah pihak 
wujud dan sekarang kerjasama itu sudah tidak 
ada.” 

Yang DiPertua AEU mengatakan “Kami telah 
terlalu lama dianiaya dan dipermain-mainkan 
dan kami tidak sanggup membiarkan diri kami 
dipermainkan lagi. Jika pihak MAS mahu 
kami balik ke meja perundingan, kami mahu 
notis yang menyuruh kami menerangkan 
sebab-sebab kesatuan tidak harus dibatalkan 
pendaftarannya ditarik balik.” 

Kesibukan di Subang 


Shb.- 


5000 orang memohon untuk 500 jawatan ke- 
rani serta pembantu sementara dalam MAS. 


. Polis Simpanan Khas dipanggil untuk menga- 


6hb. 


Thb. 


9hb.— 


10hb. 


wal para pemohon itu. 

ITWF mendesak kerajaan menarik balik notis- 
nya hendak membatalkan pendaftaran AEU 
dengan serta merta. ITWF juga menghubungi 
kesatuan-kesatuan pekerja penerbangan di sc- 
luruh dunia untuk menyokong AEU. 

20 orang pekerja MAS sakit serentak, akibat- 
nya, 2 buah klinik dari senarai doktor yang di- 
iktirafkan oleh majikan MAS dibuang. 
Seorang pekerja MAS dipukul oleh seorang 
pegawai. 

11 penerbangan MAS dibatalkan. Kira-kira 
200 orang peramugara dan peramugari MAS 
berpiket. Akibatnya, 40 orang peramugara/i 
digantung kerja. 

Kerajaan mengarahkan pengurusan MAS su- 
paya menawarkan gaji tambahan sementera 











| 





11hb.— 


12hb.— 


13hb.— 


sebanyak “8.876 purata kepada semua pekerja- 
nya. 

Persekutuan Penerbangan Antarabangsa (IAF) 
mula memulaukan penerbangan MAS. MAS 
membatalkan 16 penerbangan, termasuk 5 pe- 
nerbangan antarabangsa. 

Pihak pekerja MAS mengatakan: “MAS ber- 
oleh keuntungan sebanyak $47 juta tahun 
lalu. Dalam hal ini pegawai-pegawai tinggi di- 
beri bonos, sedang kakitangan berpangkat 
rendah tidak dinaikkan gaji.” 

Sumber AEU menegaskan: “Selagi MAS me- 
neruskan rancangan mereka membuang peker- 
ja serta menggantung, ramai lagi kakitangan 
AEU tidak akan mahu dibawa ke meja perun- 
dingan.” 

Pekerja-pekerja MAS berkata: “Kalangan pe- 
kerja-pekerja MAS hari ini sepakat tidak akan 
menerima sebarang tawaran sementara ke- 
naikan gaji yang diumumkan oleh kerajaan.” 
Kerajaan menggantungkan semua penerbangan 
MAS atas alasan beberapa buah pesawat MAS 
telah disabotaj. 

Ketua Pemuda UMNO samping Pengerusi Biro 
Buruh UMNO, Haji Suhaimi, membincangkan 
kemungkinan terdapatnya anasir-anasir tidak 
sihat dalam AEU dan juga tenaga pengurusan 
MAS. Beliau meminta supaya satu kajian se- 
mula dilakukan terhadap pihak pengurusan 
MAS. 

Donald Uren berkata: “Amaran Dr. Mahathir 
itu agak tegas tetapi kenapa kerana pertikaian 
kecil itu kerajaan hendak menutup MAS 
pula!” 

Menteri Buruh dan Tenaga Rakyat, Datuk 
Richard Ho menegaskan: “Kerajaan telah 
cuba sedaya upaya untuk mengelakkan dari 
mengambil sebarang tindakan yang tergopoh- 
gapah yang akan memberi gambaran bahwa 
ia terlalu keras dalam berurusan dengan rak- 
yatnya sendiri.” 

Haji Suhaimi juga berkata: “Pemuda UMNO 
merasakan amat perlu kakitangan MAS me- 
nubuhkan sebuah kesatuan pekerjanya sendiri 
dan terasing dari pekerja-pekerja dari syarikat 
penerbangan asing. Mengenai pendaftaran, 
perkara itu boleh dirundingkan untuk men- 
dapatkan pendaftaran secepat mungkin.” 

18 orang pekerja MAS termasuk 10 ahli ja- 
watankuasa AEU ditangkap di bawah Akta 
Keselamatan Dalam Negeri (ISA). Di Lapang- 
anterbang Antarabangsa Subang terdapat ra- 
mai anggota polis biasa, Polis Hutan serta Po- 
lis Simpanan Khas yang bersenjata. z 
Jawatankuasa bertindak bersama yang ditu- 
buhkan oleh 4 kesatuan sekerja yang mewa- 
kili 12 ribu pekerja di Pelabuhan Kelang men- 


15hb.— 


desak kerajaan menyelesaikan pertikaian 
AEU-MAS dalam tempoh 48 jam. 

Sebuah Jawatankuasa Bertindak Pekerja-pe- . 
kerja MAS (JBPM) dibentukkan oleh sckum- 
pulan pekerja MAS untuk memulihkan per- 
khidmatan MAS. 

Perdana Menteri, Datuk Hussein Onn, mem- 
beri amaran mengenai campurtangan luar da- 
lam krisis MAS. 


- Kerajaan mengumumkan pemulihan semula 


16hb.— 


17hb.— 


“18hb.— 


perkhidmatan MAS. 

13 orang anggota JBPM memberitahu Datuk 
Sri Dr. Mahathir bahwa sebuah kesatuan khu- 
sus untuk para pekerja MAS yang berasingan 
dari AEU akan ditubuhkan. Usaha JBPM gagal 
mendapat mandat daripada pekerja-pekerja. 
Ramai pekerja menyatakan perjumpaan den- 
ngan JBPM adalah sia-sia dan membuang masa 
saja. 

Donald Uren ditangkap di bawah Akta Ke- 
selamatan Dalam Negeri (ISA). Setiausaha 
Agung ITWF Johann Hauf diusir keluar 
negeri kerana beliau telah melibatkan diri da- 
lam pertikaian AEU dengan MAS. 

Di Taiping, Kesatuan Kebangsaan Guru-guru 
Bahasa Malaysia Semenanjung Malaysia me- 
nyokong penuh amaran Datuk Hussein Onn 
mengenai tindakan AEU dan campurtangan 
ITWF. 

Datuk Sri Dr. Mahathir mendakwa ITWF se- 
bagai imperialis baru. 

Menteri Undang-undang dan Peguam Negara 
Datuk Sri Hamzah Abu Samah mengumum- 
kan bahwa undang-undang buruh dan ordinan 
kesatuan sekerja akan dikemaskan lagi. 

MTUC kecam parti-parti politik yang terlibat 
dalam pertikaian MAS. 

Kakitangan MAS yang dipecat dibenarkan me- 
rayu kepada lembaga pengarah MAS. 


- 3 daripada 4 pemimpin kesatuan sekerja Pela- 


19hb.— 


21hb.— 


22hb.— 


buhan Kelang memberi jaminan kepada 
MTUC bahwa mereka akan meneruskan kerja 
seperti biasa. 

Setakat ini, 211 pekerja MAS telah digantung 
kerja. Dari jumlah ini, 69 orang telah dibuang 
kerja. 

JBPM menemui pengurus besar MAS. 

MAS bersetuju menerima balik semua pekerja 
yang telah digantung atau ditahan kerja. 
Kesatuan Pekerja-pekerja Perusahaan Logam 
menentang usaha kerajaan untuk memperke- 
tatkan undang-undang buruh. 

Haji Suhaimi berkata: “Sebagai sebuah badan 
yang didaftarkan di bawah Akta Persatuan, 
MTUC tidak boleh membuat sebarang tindak- 
an yang dianggap sebagai tindakan sebuah ba- 
dan kesatuan sekerja.” 

— Pendaftar Kesatuan Sekerja memerintahkan 
pembubaran jawatankuasa bertindak bersama 
pekerja-pekerja Pelabuhan Kelang kerana pe- 
nubuhannya dikatakan haram. 


23hb.— Presiden MTUC P.P. Narayanan, menegur Haji 


Suhaimi kerana campurtangan dalam hal eh- 
wal MTUC dan juga dalam pertelingkahan 
AEU dengan pihak majikan. Katanya. “Jika 
MTUC tidak berhak campur apakah Biro Bu- 
ruh UMNO lebih berhak. “ Dr. P.P. Narayanan 
menjawab: “Soal MTUC didaftarkan di bawah 
Ordinan Persatuan dan bukan Ordinan Kesa- 
tuan Sekerja adalah atas kehendak kerajaan 
sendiri dan bukan kehendak saya.” 

—, 2 orang pegawai kanan MAS diarah supaya 
“bercuti” serta merta mulai 21 Feb, lalu, 

— Haji Suhaimi mengumumkan: “Kami tidak 
pernah pergi lebih jauh sehingga melibatkan 
diri secara sengaja mahupun tidak sengaja da- 
lam pertikian perusahaan di antara AEU dan 
MAS." 


25hb.— MAS membuat 19 penerbangan, termasuk 


satu penerbangan ke Hong Kong dan empat 
penerbangan ke Singapura. 


26hb.— 5 penerbangan antarabangsa ke Hong Kong, 


Taipeh, Tokyo, Bangkok, Medan, Jakarta dan 
Madras berjalan dengan lancar. 


28hb.— Penerbangan MAS Boeing 707 ke Perth diba- 


talkan kerana ITWF telah menyeru kesatuan- 
kesatuan gabungannya supaya jangan memberi 
servis kepada pesawat MAS. 


Mac 1979 
1hb.— AEU menghantar surat penjelasan kepada Pen- 


daftar Kesatuan Sekerja mengenai sebab-sebab 
mengapa pendaftarannya tidak patut dibatal- 
kan. 


9hb.— Sebuah pesawat DC -10 MAS dihalang ber- 


angkat dari Sydney oleh ahli-ahli Kesatuan 
Sekerja Australia yang menuntut supaya 
Donald Uren dan 22 pekerja lain yang di- 
tahan di bawah Akta Keselamatan Dalam Ne- 
geri (ISA) dibebaskan. 


12hb.- Perdana Menteri, Datuk Hussein Onn mene- 


mui para pegawai MAS. Dipercayai mereka 
membincangkan pemulauan DC—10 MAS di 
Sydney. 

Puan Ramlah bt. Haji Zainal, Ketua Pergerak- 
an Wanita UMNO Cawangan Subang menyeru 
“Mereka yang ditahan di bawah ISA berbu- 
bung dengan pertikian perusahaan MAS itu 
hendaklah dibicarakan segera.” 


18hb.— Pesawat DC—10 MAS dibawa balik ke Subang 


dengan kerjasama tentera udara Australia. 

— Seorang pemimpin Kesatuan Sekerja Australia 
berikrar bahwa pesawat MAS akan terus dipu- 
laukan. 


disiarkan melalui TV Malaysia, Datuk Hussein 
Onn menyeru supaya rundingan antara pengu- 
rusan MAS dengan pihak pekerjanya disam- 
bung semula. 

Sebuah usul mengenai pertikaian MAS dengan 
AEU di perbahaskan di Dewan Rakyat. Usul 
itu mengecam penglibatan badan-badan pe- 
kerja luar ñegeri dan antarabangsa dalam perti- 
kaian antara MAS dengan AEU. 

Datuk Sri Dr. Mahathir mengumumkan bahwa 
MAS akan disusun semula. \ 

Setiausaha Agung ITWF, Encik Harold Lewis, 
menghantar taligram kepada Р.Р. Narayanan: 
“Sebagai tanda muhibbah, saya telah mem- 
beritahu rakan saya di Australia (Yang Di- 
Pertua ACFTU Bob Hawke) bahwa ITWF 
telah membenarkan kapalterbang DC—10 
MAS dikembalikan kepada Malaysia. Sebagai 
balasannya ITWF mengharapkan Kerajaan 
Malaysia melakukan sesuatu mengenai Donald 
Uren (wakil Asia ITWF) dan tahanan-tahanan 
yang lain.” 

Pendaftar Kesatuan Sekerja Malaysia, Haji 
Abdul Wahab bin Mohd. Othman menjelas- 
kan: “Surat pekeliling kepada kesatuan-kesa- 
tuan sekerja mengenai penyatuan mereka de- 
ngan badan-badan peringkat nasional dan an- 
tarabangsa, tidak kena mengena dengan perti- 
kaian MAS/AEU dan penglibatan ITF dalam 
masalah tersebut.” 


April 1979: 
14hb.— Pendaftar Kesatuan-kesatuan Sekerja mengata- 


kan bahwa pendaftar Kesatuan Pekerja-peker- 
ja Penerbangan (AEU) telah dibatalkan. 

Datuk Seri Dr. Mahathir mengumumkan ta- 
waran muktamad daripada pihak kerajaan ke- 
pada 4600 pekerja MAS. Kenaikan gaji yang 
ditawarkan adalah sebanyak 17.9% pukul rata. 
Beberapa keistimewaan lain untuk para peker- 
ja juga diumumkan, Beliau juga menyatakan 
bahwa pekerja MAS boleh menubuhkan se- 
buah kesatuan baru kerana AEU tidak berdaf- 
tar lagi, JBPM minta supaya para pekerja MAS 
menerima tawaran daripada pihak kerajaan. 
Tan Sri Ghazali Shafie mengumumkan bahwa 
tujuh orang pekerja MAS yang telah ditahan 
di bawah Akta Keselamatan dalam Negeri 
(ISA) sudah dibebaskan tanpa syarat. Dua 
orang pekerja MAS dibebaskan dengan syarat, 
sedangkan penahanan 13 orang lagi (berkaitan 
dengan peristiwa MAS) diteruskan. . 

Hj. Suhaimi sekali lagi menyeru supaya maji- 
kan MAS dirombak semula. 

Setiausaha Agung MTUC mengecam pembatal- 
an pendaftaran AEU. 








20hb.— Dalam satu sessi di Dewan Rakyat yang 
nadi insan, mei 1979 13 

hal ehwal dunia 


IRAN 


SELEPAS SHAH 


Hazim Amil 


Apabila Shah terpaksa mening- 
galkan Iran pada penghujung bulan 
Januari tahun ini, suatu zaman baru 
bermula dalam sejarah Iran. Untuk 
memahami bagaimanakah peristiwa 
ini boleh berlaku kita terpaksa me- 
numpukan perhatian kepada perge- 
rakan-pergerakan yang telah berjaya 
menghalau Shah dari Iran. 

Seperti di kebanyakan negeri- 
negeri di Afrika dan Asia, gerakan 
anti-imperialis telah berkembang 
dengan pesatnya di Iran selepas 
Perang Dunia Kedua. Ketika itu 
Mohammad Reza Pahlavi telah di- 
lantik menggantikan ayahnya yang 
terdahulu daripada itu telah meram- 
pas Tahta Merak untuk menjadi 
Shah keturunan Pahlavi yang per- 
tama, Shah yang baharu dilantik itu 
ternyata tidak dapat mencontohi 
ayahnya dan kerana kelemahannya 
itu memberikan peluang bagi ke- 
munculan beberapa golongan yang 
coba mempengaruhi pemerintahan- 
nya. 

Pada tahun 1951 Dr. Mossadeg— 
pemimpin kumpulan politik ber- 
nama Barisan Kebangsaan yang 
menjadi Perdana Menteri—telah ber- 
tindak memilik-negarakan per- 
usahaan minyak di Iran yang seba- 
bahagian besarnya dimiliki oleh 
syarikat-syarikat Amerika Syarikat. 
Dua tahun kemudian, kerajaan 
Mossadeg telah digulingkan oleh 


CIA (Central Intelligence Agency) 
Amerika Syarikat dengan kerjasama 
angkatan tentera Iran. Akibat dari 
rampasan kuasa ini, kuasa Shah 
telah ditambah supaya baginda 
dapat benar-benar memerintah. 

Mossadeg dan pengikut-peng- 
ikutnya telah ditahan. (Apabila 
Mossadeg meninggal pada bulan 
Mac 1967, beliau masih ditahan 
di rumahnya). Barisan Kebangsaan 
yang ditubuhkannya menjadi sema- 
kin lemah. 

Dalam jangkamasa tersebut wu- 
jud tiga golongan utama yang me- 
nentang Shah, yaitu, golongan 
Islam, golongan nasionalis dan go- 
longan sosialis. Walau bagaimana- 
pun, kerjasama antara ketiga-tiga 
golongan ini wujud untuk menen- 
tang musuh tunggal mereka yaitu, 
Shah dan penyokong utamanya, 
Amerika Syarikat. 

Para ulamak yang telah kehi- 
langan hak-hak istimewa yang per- 
nah mereka nikmati sebelum terce- 
tusnya “Revolusi Putih', yang di- 
anjurkan oleh Shah pada tahun 
1963, turut menentang pemerin- 
tahan Shah. Dengan serangan ke- 
budayaan asing di samping usaha 
modernisasi Shah yang bercarak 
kapitalis Barat,,agama Islam telah 
menjadi salah satu kuasa agung 
yang dapat memberikan ilham ke- 
pada rakyat yang ingin bangkit me- 





nentang Shah. 

Selain dari kelahiran pergerakan 
menentang Shah yang dipimpin 
oleh para ulamak, wujud pula kum- 
pulan kedua yang ahli-ahlinya ter- 
diri dari bekas pengikut-pengikut 
Barisan Kebangsaan zaman Mossa- 
deg seperti Dr. Karim Sanjabi, 
Mahdi Bazargan (Perdana Menteri 
Iran yang pertama dilantik oleh 
Ayatollah) dan Dr. Shahpur Bakh- 
tiar (Perdana Menteri Iran yang ter- 
akhir dilantik oleh Shah). Walaupun 
ahli-ahli golongan ini tidak berse- 
pendapat-sama seperti golongan- 
golongan lain—boleh dikatakan bah- 
wa mereka ini merupakan nasionalis 
liberal yang terdiri dari golongan 
profesyenal, cerdik-pandai dan pe- 





тара-репіара yang tidak bersubahat 
dengan Shah atau syarikat-syarikat 
asing. 

Gerakan sayap kiri yang menen- 
tang Shah sebenarnya terdiri dari 
beberapa kumpulan yang berasing- 
an. Berbeza dari kumpulan ulamak 
yang pada asasnya terdiri dari para 
ulamak dan kumpulan kedua yang 
terdiri dari penyokong-penyokong 
Barisan Kebangsaan, kumpulan ke- 
tiga yang menganut fahaman sosia- 
lis masih berpecah-pecah. Parti Tu- 
deh, misalnya, dianggap berpendiri- 
an pro-Soviet dan mempunyai 
pengaruh yang kuat di kalangan 
kaum buruh. Dengan demikian 

Parti Tudeh dapat memainkan pe- 
ranan penting dalam mogok-mogok 
pekerja-pekerja minyak yang mem- 
| berikan kesan besar dalam usaha 
menjatuhkan Shah. Dalam satu wa- 
wancara yang terbit dalam majalah 
antarabangsa Newsweek, pemimpin 
parti Tudeh menyatakan sokongan- 
nya yang kuat terhadap gerakan 
anti-Shah dan anti-Amerika Syari- 
kat yang dipimpin oleh Ayatollah. 
Fedayeen Rakyat adalah salah- 
satu kumpulan sayap kiri bersenjata 
di mana kebanyakan ahli-ahlinya 
terdiri dari para belia. terutamanya 
bekas mahasiswa universiti. Cara 
pergerakan mereka menjalankan ke- 
giatan pula menyamai kegiatan al- 
Fatah dan PLO. Terdapat juga be- 
berapa kumpulan sayap kiri lain 
termasuk beberapa kumpulan ber- 
senjata bawah-tanah (yang terpaksa 
berbuat demikian kerana tekanan 
dari SAVAK, polis politik Shah). 
Di antara kumpulan-kumpulan ini 
terdapat yang pro-China, pro-Alba- 
nia, dan terdapat pula kumpulan- 
kumpulan yang berkecuali. 


KERAJAAN 
KEDUDUKAN BETA 

DARI MOSSADEG KE 
AYATOLLAH 


Selepas rampasan kuasa yang di- 
dalangi oleh CIA tahun 1953, go- 
longan sayap kiri telah diburu de- 
ngan hebatnya sementara golongan 
nasionalis disekat dari bergerak. 
Dalam keadaan ini. para ulamak 
telah dapat memainkan peranan 
yang penting mengembangkan pera- 
saan anti-Shah. Kegiatan-kegiatan 
menentang Shah semakin diperhe- 
batkan selepas pelancaran “Revolusi 
Putih” oleh Shah pada tahun 1963 
yang juga memaksa Ayatollah men- 
jadi orang buangan di Irag sclama 
limabelas tahun. Oleh itu, selepas 
kematian Dr. Mossadeg pada tahun 
1967, Ayatollah telah menjadi 
lambang penentangan terhadap pe- 
merintahan Shah. 

Oleh yang demikian, walaupun 
kebanyakan rakyat Iran pernah 
mengakui Ayatollah sebagai pemim- 
pin simbolik dalam gerakan-gerakan 
anti-Shah, ini tidaklah bermakna 
bahwa segala pendapatnya disokong 
penuh oleh mereka. Perbezaan-per- 

bezaan ini semakin jelas selepas 
Shah berjaya digulingkan dan Aya- 
tollah Khomeini kembali ke tanah- 
airnya. 

Perdana Menteri Iran pertama 
selepas Shah Dr. Mehdi Bazargan 
adalah salah seorang tokoh Barisan 
Kebangsaan dan kebanyakan dari 
ahli-ahli kabinetnya adalah terdiri 
dari pengikut-pengikutnya. Pemi- 
lihan tokoh-tokoh ini telah meng- 
hairankan ramai pemerhati perkem- 
bangan politik Iran. 

Walaubagaimanapun, perten- 
tangan antara golongan Ayatollah 
dengan golongan-golongan lain ma- 
sih lagi berterusan. Golongan ini 
pernah mengisytiharkan serta 
menguatkuasakan beberapa per- 
aturan baru tanpa persetujuan kera- 
jaan. Bazargan telah beberapa kali 
mengugut bahwa beliau akan mele- 
takkan jawatan jika Majlis Penasihat 
Ayatoilah dan Majlis-majlis Revo- 
lusi Islam serta kumpulan-kumpul- 
an kiri tidak disekat. 


Upacara mengingati Allahyar- 


ham Dr. Mossadeg pada awal bulan 


AMERIKA SYARIKAT MENJAMINKAN 





. KENAPA JENERAL BERTANYA? 








Mac 1979 telah disambut oleh se- 
ramai lebi ang sejuta orang. Per- 
himpunan raksasa ini boleh di- 
anggap sebagai tanda sokongan ter- 
hadap tuntutan-tuntutan anti-impe- 
rialis yang sekular. Salah satu per- 
jumpaan Fedayeen Rakyat yang di- 


adakan di Universiti Tehran telah ~ 


menarik perhatian lebihkurang se- 
ratus ribu penyokong manakala 
perarakan yang diadakan oleh kaum 
wanita kerana menentang undang- 
undang penggunaan purdah di Teh- 
ran melibatkan seramai lebihkurang 


PERUNTUKAN BELANJAWAN UNTUK 
PERTAHANAN BERJUTA-JUTA,TAPI 


TIDAK SATU SEN UNTUK RAKYAT 
MISKIN 





20,000 orang. 

Menurut sebuah ajensi berita, 
sebilangan besar rakyat kurang 
berpuashati dengan dua pilihan 
yang disebutkan dalam pilihanraya 
yang baru diadakan. Walaupun me- 
reka menentang pemerintahan 
Shah, mereka tidak semestinya ber- 
setuju dengan penubuhan sebuah 
Republik Islam di Iran. Selain dari 
itu, ada orang yang masih memper- 
soalkan apa yang dimaksudkan 
dengan istilah ‘Republik Islam’ 
tersebut. Adakah ia akan mencon- 


BAGAIMANA BHUTT 


MENJADI LAMBANG 


DEMOKRASI 


DI 


PAKISTAN 


Hazim Amil 


Zulfikar Ali Bhutto mula me- 
narik perhatian umum sebagai men- 
teri dalam kabinet Ayub Khan, dik- 
tator tentera Pakistan yang sulung. 
Kemudian, dia" telah disingkirkan 
kerana kurang setuju dengan pendi- 
rian Ayub terhadap soal Kashmir. 
Pada bulan Disember 1967, dia 
telah menubuhkan Parti Rakyat 
Pakistan (PRP). 

Pada November 1968, kaum pe- 
lajar dan kaum buruh di Pakistan 
telah menunjuk perasaan secara 
besaran bagi menentang rejim kuku 
besi Ayub. 

Pada pertengahan bulan sama, 


Bhutto dan Wali Khan (pemimpin 
Parti Kebangsaan Awami—PKA) 
telah ditahan. Pada ketika itu, di 
Pakistan Timur pula pemimpin 
Liga Awam, Mujibur Rahman ada 
dalam tahanan menunggu perbica- 
raan di mahkamah atas tuduhan 
pendurhakaan. 

Perkembangan di Pakistan ke- 
mudian merupakan apa yang ber- 
laku di Iran sebelum Shah digu- 
lingkan. Pada pertengahan bulan 
Februari 1969, Ayub telah di- 
tolak keluar oleh kumpulan Jeneral 
Yahya Khan. Bhutto, Mujib dan 
Wali telah dibebaskan dan kerajaan 








tohi Jamahiriyah Libya ataupun 
Arab Saudi—dua contoh yang jauh 
berbeza—masih belum lagi diperje- 
laskan. 

Walaupun pemerintahan Shaik 
yang pro-Amerika telah ditamat- 
kan, soal samada rakyat jelata akan 
dapat menentukan nasib mereka 
sendiri dan menentukan bentuk 
pemerintahan yang mereka sukakan 
belumlah dapat disimpulkan. De- 
ngan perkataan lain, masa hadapan 
rakyat masih dipercaturkan. 


BILA RAKYAT MISKIN 
ITU MEMBERONTAK , 
SAYA AKAN BERSEDIA . | 


Yahya berjanji mengadakan pilihan- 
raya umum pada bulan Disember 
1970. 

Dalam pilihanraya umum itu, 
Liga Awami—dengan tuntutannya 
untuk pemberian otonomi kepada 
Pakistan Timur—telah menang de- 
ngan majoriti cemerlang. PRP 
Bhutto telah memperolehi majoriti 
di Pakistan Barat, terutama sekali 
di Punjab dan Sind. PKA Wali 
Khan pula dapat menguasai Balu- 
chistan dan kawasan sempadan. 
Keputusan demikian bermakna Mu- 
jib layak menjadi Perdana Menteri 
Pakistan baru. 


‘Kegemilangan’ Bhutto 
Pada ketika itu, Bhutto telah 


mengugut akan memulaukan Per- 
himpunan Kebangsaan jika Mujib 
tidak mengubah tuntutan untuk 
otonomi bagi Pakistan Timur. 
Tetapi Mujib terus tetap dengan 
pendiriannya. Bhutto pula telah 
mengutarakan amaran bahwa keis- 
timewaan yang dinikmati oleh Pa- 
kistan Barat akan kehilangan se- 
kiranya Mujib menjadi Perdana 
Menteri. Pendapat ini diterima baik 

oleh pegawai-pegawai tentera kanan 
yang kebanyakannya berasal dari 
Pakistan Barat. Seperti diketahui 
umum, akibatnya adalah perang ke- 
merdekaan Bangladesh, 

Setelah peperangan selama 9 
bulan, sejuta orang telah terkorban, 
beberapa juta lagi menjadi pelarian 
dan Bhutto berjaya menjadi per- 
dana Menteri di Pakistan sambil 
Mujib dapat menguasai Bangladesh. 
Kemudian, Bhutto telah menjadi 
popular di dalam dan juga di luar 
Pakistan. Kadar gaji untuk separuh 
daripada kaum buruh di Pakistan 
telah menambah. Kerajaan juga 
telah mula menghakmiliknegara- 
kan 22 keluarga kaya yang mengua- 
sai ekonomi Pakistan. Walaupun 
Bhutto sendiri mempunyai milik 
tanah yang luas di Sind, beliau telah 
setuju melaksanakan beberapa lang- 
kah reform tanah. PRP dan PKA 








baru yang menjaminkan hak-hak 
a keistimewaan-ke- 
istimewaan bagi 
yang paling adil dalam 
kistan. 








Mulanya Kemerosotan 

Tetapi kemudian, atas tekanan 
daripada pemerintahan Shah Iran, 
Bhutto telah membubarkan kera- 
jaan PKA di wilayah Baluchistan 
(kawasan Pakistan sebelah sempa- 
dan timur Iran). Dua tahun kemu- 
dian, Bhutto telah mengharamkan 
PKA sambil menahan pucuk pim- 
pinannya (termasuk Wali Khan). 
Kerajaan Iran menggalakkan Bhutto 
membuat demikian kerana PKA 
pernah membantah penyertaan Pa- 
kistan dalam perikatan tentera 


CENTO dan SEATO di bawah 

naungan Amerika Syarikat yang di- 
sokong Shah. Perintah Iran dapat 
menekan Bhutto kerana kerajaan 
Pakistan telah menerima banyak 
bantuan kewangan daripada Shah. 
Dalam partinya sendiri, Bhutto 
dibantah atas dasarnya terhadap 
Baluchistan dan juga kerana dia 
tidak terus melaksanakan dasar-da- 
sar progresif yang pernah diumum- 
kan. Pada tahun 1976, separuh da- 
ripada jawatankuasa pusat PRP 
yang asal—terutama sekali pemim- 
pin-pemimpin sayap kirinya seperti 
J.A. Rahim dan Майа} Mohd. 
Khan--telah keluar atau dibuang 
dari parti itu. Ramai orang telah di- 
tahan tanpa perbicaraan. Beberapa 
akhbar dan majalah yang berani m 
mengecam kerajaan Bhutto terpak- 
sa ditutup. Dikatakan bahwa ujud- 
nya kumpulan-kumpulan yang ber- 
giat terhadap “musuh-musuh negara” 


“tia Bhutto 


dengan sokongan pihak pemerintah. 


Perbicaraan Bhutto 

Zulfikar Ali Bhutto telah digan- 
tung mati oleh pemerintah tentera 
Pakistan yang terbaru pada 4hb. 
April lalu. Saksi utama bagi pihak 
pendakwa pemerintah adalah Ma- 
sood Mahmood, bekas pengarah 
Angkatan Keselamatan Persekutu- 
an. Masood telah dibenarkan hidup 
sebagai ganjaran bagi keterangannya 
di mahkamah. Si Masood pernah 
dibuang daripada perkhidmatan po- 
lis pada zaman Ayub dahulu kerana 


dua orang pelajar telah terjun mati . 


selepas disoal oleh pihak polis. Ke- 
mudian pula, Bhutto telah melantik 
Masood menjadi ketua angkatan po- 
lis politiknya. Keterangan Masood 
di mahkamah mengenai bekas tuan- 
nya harus dipertimbangkan dengan 
perhatian kepada riwayat hidupnya. 





Badan hak asasi manusia 
Amnesty International pernah me- 
narik perhatian kepada hakikat bah- 
wa Bhutto telah dihukum mati atas 
keterangan daripada mereka yang 
dikatakan pernah bersubahat de- 
ngannya, Hukuman terhadap rayu- 
an Bhutto juga berpecah 4—3. 

Kedudukan keadilan di Pakistan 
juga dicerminkan oleh keputusan 
Mahkamah Agung Pakistan bahwa 
walaupun rampasan kuasa tentera 
adalah ‘di luar perlembagaan," per- 
ubahan ini adalah sah disebabkan 
‘hukum keperluan’ (law of neces- 
sity)! Pemerintahan mengikut 
undang-undang di Pakistan--yang 
dilaungkan oleh kerajaan tentera 
Pakistan kini—dapat dipulihkan ke- 
rana perlembagaan sudah digantung 
oleh pihak pemerintah. 

Di Pakistan sekarang, sokongan 
terhadap Bhutto sebagai lambang 


паж ӯ, 





demokrasi sudah timbul bukan ke- 
rana apa yang dicapai oleh Bhutto 
sendiri, tetapi disebabkan peranan 
dan tindakan pemerintah tentera 
terbaru. Perasaan yang membantah 
pemerintahan tentera serta menun- 
tut demokrasi dan keadilan sudah 
berluasan di Pakistan. Bagi ramai 
daripada bekas penyokong Bhutto, 
bukan mudah membela Bhutto sele- 
pas pengalaman yang begitu penuh 
dengan kekeciwaan serta penipuan. 
Walau bagiamanapun. mereka ter- 
paksa membantah penggantungan 
Bhutto atas keterangan yang begitu 


banyak dipersoalkan. Mereka juga | 


bimbang bahwa jikalau hukuman 
mati ke atas Bhutto tidak diten- 
tang, keadaan di Pakistan akan 
terus merosot lagi ke arah pemerin- 
tahan kuku besi yang berasuah yang 
terdapat di beberapa negeri Dunia 
Ketiga yang lain. 














Many people, especially the 
poor, meet their protein require- 
ments by eating fish. Rural folk in 
this country depend a lot on fish 
from the rivers, lakes, ponds and 
swamps. However, pollution has 
decreased the supply of fish and 
other food from the sea, rivers 
and lakes. In padi-growing areas 
where chemical pesticides are used 
to kill rats, insects and weeds, the 
number of fish has been reduced so 
much that in some areas there are 
no longer fish to catch. 

Last year, the Ministry of 
Science, Technology and Environ- 
ment announced that forty-two of 


the rivers in Peninsular Malaysia are " 


so ‘grossly polluted’, fish and other 
forms of river life cannot breed. 
River pollution can be caused by 
logging or mining which destroys 
breeding grounds, or by discharges 
from rubber and oil-palm mills 
which use up so much oxygen from 
the water that the fish cannot 
breathe sufficiently. 

A dangerous source of pollutions 
is waste from industrial estates. 
Since these wastes are toxic in 





‘Fee not my factory that’s polluting the lake. it's ail 
those doad fish that'ra doing I." 





BEAUTIFUL RIVERS... 
OR FILTHY CANALS? 


Mohd. Daud 


nature, they kill the fish while 
those that survive can be dangerous 
to humans who eat them. Several 
years ago. fish in the Juru River 
were so badly polluted that even 
the wives of the fishermen would 
not touch them. In Japan, the Mi- 
namata Disease occured among 
some fisherfolk who ate fish that 
contained small amounts of mer- 
cury in their bodies. This mercury 
was discharged into the sea by a big 
factory in the coastal town nearby. 


What Is Happening To Our Rivers? 

Not many years ago the Perak 
River had abundant fish. But today, 
the building of the Temenggor 
Dam as well as decadés Of tin 
mining have silted up the river bed 
reducing the river's water level by 
about two to three meters. Thus 
the breeding places and nurseries 
for fish have been ruined. 

In contrast the Pahang River sys- 
tem is partly protected by the 
existence of the Taman Negara 
where rivers and forests are pro- 
tected from commercial exploita- 
tion and hence from pollution as 
well. As a result there are still many 
types as well as large quantities of 
fish in the river. In Temerloh and 
Kuala Lipis, for example, the ex- 
pensive ikan jelawat is sold (at $28 
per kati) along with other varietics 
such as ikan kelah and kerai. These 
fishes are rare in other parts of the 
country where the rivers are not 
similarly protected. 

Can these fish thrive in Pahang 
forever? We cannot say. In 1971, 
the National Electricity Board car- 
tied out a study to build a huge 200 
million ringgit hydro-electric pro- 
ject on the Tembeling River. This 


is inside the Taman Negara and its 
construction will flood a large por- 
tion of the park. The purpose of 
this construction is to provide elec- 
tricity to the Pahang River Valley 
from Temerloh to Kuantan and 
Pekan, as well as to control the 
annual floods in the valley. One can 
speculate as to what will happen if 
the electric power generated is used 
for industrial development in Cen- 
tral Pahang. It is very likely that 
pollution and destruction of the 
river system will occur. Fortunate- 
ly, the project has been shelved, 
though only temporarily. 





The Dilemma We Face 

Our country faces a dilemma. 
Considerable wealth has come from 
our water, timber, and other natu- 
ral resources, but at the same time, 
much of our wild life is being des- 
troyed. Logged areas are being 
eroded, rivers and estuaries are silt- 
ing up, fish are dying and fishermen 
are being ruined. By clearing vast 
areas of jungle indiscriminately, 
floods have been caused and the 
climate upset. 

The livelihood of fishermen is 
being threatened while poor people 
are being deprived of their tradi- 
tional protein intake. While moder- 
nisation is serving to exploit our 
natural resources and to make some 
people rich, it is also destroying our 
natural resource base, thereby 
causing poverty and poorer nutri- 
tion among others. 

We must quickly decide whether 
or not we want rivers thick with 
mud and clogged with oil and other 
chemicals, like the filthy canals we 
see in towns, with no glimmer of 
water life at all. 

PENDIDIKAN 


Di GUINEA- ff 
BISSAU. 


SEBUAI 


PELAJARAN WSAB KAMI 
SENTUH JUGA MASALAH 
MALARIA . SUNGGUH CEPATNYA 
NYAMUK MEMBIAK | | 


MENGIRA BERAPA 
BANYAK PADI 

HARUS DI TANAM 
UNTUK KEPERLUAN 
KITA TAHUN DEPAN 














MENGIRA BERAPA BANYAK 
IKAWASAN PAYA TERDAPAT 
IDI SEKELILING KAMPUNG 
IKEMUDIAN KAMI AKAN 

MINTA ORANG KAWPUNG 
MENGHAPUSKAN NYA 








KAWI PELATARAN 
DULY BANYAK 

BERBEZA DENGAN 
SEKARANG. 









TOK, тәме CERITAKAN 
TENTANG KEADAAN 

BAKLAH. SEBELUM DATANGNYA PENTATAH 
TAK AOA DOKTOR, TAK ADA SIJIL DAN TAK ADA 
DIPLOMA DIAFRIKA , SEBAB TAK ADA SEKOLAH 

JUGA: BANYAK TERDAPAT KEPERCAYAAN) 
“KEPERCAYAAN KARUT YANG 
BERPUNCA DARI Tana 










CONTOHNYA 


KLAT DAN 
PETIR --- 





... PI ANGGAP SEBAGAI 
TINDAKAN SYAITAN --- 


ADA LAGIKAH ‚ АРА, TAPI BILANGAN 
ORANG YANG MEREKA MAKIN 
BERFIKIRAN ‚ BERKURANGAN 
egitu? 


DENGAN POKOK-POKAK 
BESAR DI HUTAN. 









SATU LAGI PANDANGAN ORANG KAMPUNG DULU 
TERBATAS MEREKA SAPERTI KATAK DI BAWAH 





TADA YANG 
PIKETAHUI 
MENGENAI AFRIKA? 





SAMBUNGAN BULAN DEPAN ..... 

KENAPA 
MEMPELAJARI 
ILMU 
EKONOMI? 


Suria Hamid 


1.1. Pengenalan 


Salah satu cabaran utama yang 
dihadapi oleh negeri-negeri sedang 
membangun hari ini ialah pencapai- 
an pembangunan ekonomi yang 
pesat supaya rakyat di negeri-negeri 
ini dapat menikmati taraf hidup 
yang lebih baik. Semua perangkaan 
yang dikeluarkan oleh berbagai 
agensi antarabangsa telah menun- 
jukkan dengan jelasnya hakikat 
bahwa taraf hidup penduduk nege- 
ri-negeri sedang membangun adalah 
jauh lebih rendah daripada taraf hi- 
dup penduduk negeri-negeri maju di 
Amerika Utara, Eropah Barat dan 
Jepun. Sebagai contoh, bandingkan- 
lah pendapatan perkapita (PPK), 
penduduk di beberapa negeri se- 
dang membangun di Asia dengan 
PPK di Amerika Syarikat, Jepun 
dan Australia (Lihat Jadual 1, 
Ruangan A). Walaupun PPK bukan- 
lah merupakan satu ukuran mutlak 
untuk membandingkan taraf hidup 
penduduk di antara negeri, tetapi 
ia boleh digunakan untuk mendapat 
gambaran kasar tentang jurang yang 
wujud di antara negeri maju dengan 
negeri sedang membangun. 

Satu lagi ukuran yang selalu di- 
gunakan untuk membandingkan 
taraf hidup penduduk di antara 
negeri ialah kadar kematian bayi. 
Dari Jadual 1, Ruangan B, kita 
juga dapat melihat bahwa kadar 
kematian bayi di negeri-negeri se- 
dang membangun adalah lebih ting- 
gi jika dibandingkan dengan negeri- 
negeri maju. 

Walaupun berbagai langkah telah 
dilaksanakan untuk memesatkan 

pembangunan ckonomi di negeri- 
negeri sedang membangun, namun 
jurang di antara negeri membangun 











Jadual 1. Pendapatan Per Kapita 
dan Kadar Kematian Bayi di Be- 
berapa Negeri Maju dan Negeri 
Sedang Membangun Di Asia (1977) 

A B 
Negeri Pendapatan Kadar 
Per Kapita Kematian 
(dollar AS) Bayi (bagi 
tiap-tiap 
1000 
kelahiran 
Amerika 
Syarikat 6,610 18 
Australia 6,200 17 
Jepun 6,036 9 
Bangla- 
desh 110 140 
Burma 100 100 
Kampu- 
chea 70 127 
India 150 130 
Indonesia 170 125 
Korea 
Selatan 864 30 
Laos 85 130 
Malaysia 926 31 
Nepal 124 200 
Pakistan 120 90 
Filipina 310 60 
Singapura 2,450 20 
Sri Lanka 250 S1 
Negeri 
i Thai 435 23 
J 





dan negeri maju tetap menjadi se- 
makin meluas. Ini bermakna bahwa 
pada keseluruhannya penduduk- 
penduduk di negeri sedang memba- 
ngun mendapat makanan yang ku- 
rang, pakaian yang kurang, rumah 
yang kurang, khidmat perubatan 
yang kurang dan mempunyai jang- 
kaan hidup yang lebih pendek ber- 
banding dengan penduduk negeri 
maju. 3 

Jika kita mengkaji keadaan eko- 
nomi negeri kita hari ini, kita juga 
akan mendapati bahwa kemiskinan 
masih merupakan satu masalah 
yang dihadapi oleh rakyat negeri 
ini. Ini tidak bermakna bahwa nege- 
ri kita tidak mempunyai orang- 
orang kaya. Sebaliknya, orang- 
orang kaya memang ada di negeri 
kita. Tetapi bilangannya kecil lagi 
dan jurang di antara golongan kaya 
dengan golongan miskin masih lagi 
luas. Mengikut buku Rancangan 
Malaysia Ketiga, 1976-80, pada 
tahun 1970, hampir separuh 
(49.3%) daripada semua isirumah 
di negeri kita masih tergolong da- 
lam golongan miskin: Kebanyakan 
keluarga miskin ini terdapat di 
kawasan desa dan bergiat dalam 
bidang pertanian. 

Keadaan ketidakseimbangan 
yang disebut di atas memang tidak 
boleh dibiarkan berterusan. Oleh 
kerana masalah-masalah ini tidak 
dapat diatasi, keadaan ketidaksta- 
bilan masyarakat dan juga dunia 
timbul. Oleh itu, tujuan utama me- 
ngajar ilmu ekonomi kepada pela- 
jar-pelajar di negeri sedang memba- 
ngun seperti Malaysia ialah untuk 
membolehkan mereka: (a) menge- 
tahui apakah issu-issu utama yang 
dihadapi oleh ekonomi negeri me- 
reka khususnya dan ekonomi dunia 
amnya, dan (b) memperolehi cara- 
cara penganalisaan yang dapat di- 
gunakan untuk memahami issu-issu 
tersebut dan seterusnya melibatkan 
diri mereka dalam proses meran- 
cang polisi-polisi ekonomi yang 
sesuai untuk mencapai pembangun- 
an ekonomi yang lebih pesat supaya 
masalah kemunduran ekonomi dan 
ketidakadilan ekonomi dapat diben- 
teras dengan lebih berkesan. 





El inna 





1.2. Ekonomi Sebagai Satu Bidang 
Pengajian 


Ilmu ekonomi bolehlah ditak- 
rifkan sebagai satu bidang pengajian 
mengenai hukum-hukum sosial 
yang menentukan pengeluaran dan 
pengagihan barang-barang dalam 
masyarakat. lanya merangkumi 
penganalisaan mengenai keseluruh- 
an proses pengeluaran, pertukaran 
dan pengagihan barang yang telah 
dan sedang dijalankan berserta de- 
ngan institusi ekonomi dan po- 
litik yang mempengaruhinya. Pe- 
ngetahuan mengenai perkara-per- 
kara ini akan membolehkan se- 
orang pelajar ekonomi memberi 
sumbangannya terhadap pemben- 
tukan polisi ekonomi yang sesuai 
untuk mempesatkan pertumbuhan 
ekonomi di negerinya. 

Manusia, dengan tenaga usaha- 
nya, telah lima menggunakan sum- 
ber-sumber alam di sekeliling 
untuk memenuhi a keperluan- 
nya. Sumber-sumber alam ini ada- 
lah terdiri daripada kesemua benda- 
benda fizikal y boleh digunakan 
untuk pengeluaran seperti tanah, 
air, bahan galian, dan lai 
Benda-benda ini adalah terhad. Ia- 
nya wujud seb: benda-benda se- 
mula jadi dan sukar untuk ditokok 
tambah jumlahnya. Oleh itu. manu- 
sia mestilah mengusahakannya de- 
ngan cermat dan teliti supaya ben- 
da-benda ini boleh memenuhi ke- 
semua keperluan masyarakatnya. 

Pada zaman dahulu, manusia 
mengusahakan sumber-sumber alam 
ini dengan menggunakan tulang 
empat keratnya. Dalam masyarakat 
primitif kegiatan ekonomi seperti 
pengumpulan buah-buahan dan 
pemburuan dijalankan dengan 
menggunakan tenaga buruh manu- 
sia saja. Tetapi, dari semasa ke se- 
masa, manusia telah berjaya men- 
cipta berbagai alat perkakas untuk 
menolongnya dalam menjalankan 
kegiatan ekonominya dengan lebih 
berkesan. Pada mulanya, alat per- 
kakas yang digunakan adalah yang 
mudah, seperti pisau, cangkul, jala, 
dan lain-lain. Tetapi dengan kema- 
juan sains dan teknoloji alat perka- 

kas mudah ini telah digantikan de- 
ngan perkakas yang lebih moden. 
Sebagai contoh, cangkul telah pada 
mulanya digantikan dengan tengga- 
la (pembajak) dan diikuti pula oleh 
traktor. 

Malahan, manusia telah juga 
dapat mencipta jentera yang da- 
pat menghasilkan berbagai alat 
perkakas pengeluaran yang lebih 
moden. Di samping itu. manusia 


Kemerosotan 


juga telah berjaya menggunakan 
sumber alam seperti air. arang. 
minyak, dan lain-lain untuk mem- 
bekalkan kuasa tenaga kepada alat 
jentera. Kesemua perkembangan ini 
telah membolehkan manusia meng- 
gunakan sumber-sumber alam de- 
ngan lebih pesat dan menghasilkan 
lebih banyak benda untuk diguna- 
kan dalam masyarakatnya. 





Dalam teori ekonomi, segala 
sumber alam dan juga alat-alat per- 
kakas dan jentera yang digunakan 
dalam proses pengeluaran dikenali 
sebagai alat-alat pengeluaran. Sela- 
lunya, perubahan dalam keadaan 
alat-alat pengeluaran dalam sese- 
buah masyarakat membawa bebe- 
rapa kesan ke atas masyarakat itu. 
Pertama. apabila alat-alat penge- 
luaran berkembang dan bertambah 


Балтаттуу 


Panggang 





fersaguan 


200 
alam Sekitar........ Itu adalah 
jurang antara Keluaran Negara Kasar dengan 


Mutu Hidup- 


maju, proses pengeluaran dan per- 
tukaran barang juga turut berkem- 
bang dan menjadi lebih kompleks. 
Pengkhususan dalam pengeluaran 
akan berlaku dan jarak di antara 
pengeluar dengan pengguna akan 
menjadi lebih jauh. Kalau pada 
zaman kesemua benda yang digu- 
nakan di satu komuniti adalah 
titik peluh anggota komuniti ber- 

kenaan sekarang benda-benda yang 
digunakan di sesuatu tempat datang 
dari berbagai tempat dalam dan luar 
negeri. Jangkamasa di antara penge- 
luaran sesuatu benda dengan peng- 
gunaan muktamatnya juga turut 
menjadi lebih lama. 

Keduanya, perkembangan alat- 
alat pengeluaran telah juga membo- 
lehkan manusia menghasilkan jum- 
lah benda-benda yang melebihi 
keperluan asasinya.. Ini bermakna 
wujud lebihan ekonomi yang boleh 
dikumpul ataupun diagihkan. Jum- 
lah lebihan ekonomi ini serta cara 
ianya diagihkan dalam sesuatu ma- 
syarakat akan mempengaruhi pem- 
bangunan masyarakat tersebut. 

Dari pengalaman sejarah, jumlah 
dan cara pengagihan lebihan eko- 
nomi ini selalunya dipengaruhi oleh 
bentuk institusi ekonomi dan poli- 
tik yang telah didirikan untuk men- 
jalankan proses pengeluaran dan 
pertukaran barang. lanya merupa- 
kan faktor terpenting dalam me- 
nentukan sama ada lebihan ekono- 
mi itu digunakan untuk dinikmati 
oleh sebilangan kecil orang-orang 
ternama atau digunakan untuk ke- 
bajikan rakyat jelata. 


1.3. Teori Ekonomi Sebagai 
Panduan Untuk Mencapai 
Pembangunan Ekonomi 


Pengkajian ilmu ekonomi di ne- 
gara sedang membangun hari ini ha- 
rus membincang mengenai perkem- 
bangan alat-alat pengeluaran dalam 
sesebuah ekonomi dan juga dalam 
dunia pada keseluruhannya serta 
hubungan manusia dengannya dan 
seterusnya hubungan antara manu- 
sia sendiri. Apabila ilmu ekonomi 
ini dapat difahami ianya bolehlah 
digunakan sebagai satu panduan un- 
tuk memikirkan polisi dan institusi 
ekonomi-politik yang sesuai supaya 
dapat mencapai matlamat berikut: 

(a) jumlah pengeluaran benda- 

benda melebihi keperluan 
asasi penduduk, dan 

(b) pengagihan lebihan ekonomi 

itu dijalankan melalui satu 

cara yang membolehkan 

taraf hidup kesemua anggo- 

ta masyarakat itu ditinggi- 
kan. 

Pencapaian matlamat di atas bu- 
kanlah satu perkara yang mudah. 
Ada beberapa masalah yang harus 
diatasi sebelum satu polisi yang be- 
nar-benar sesuai dapat dirangkakan 
dan dilaksanakan. Sebagai permula- 
an, pelajar-pelajar ilmu ekonomi 
haruslah sedar bahwa terdapat ba- 
nyak teori-teori ekonomi dan 
cadangan-cadangan untuk menye- 
lesaikan sesuatu masalah ekonomi. 
Setiap ahli ekonomi yang meng- 
utarakan sesuatu teori akan men- 
dakwa bahwa teori dan cadangan- 
nya adalah yang paling baik. Oleh 
itu, pelajar ekonomi haruslah me- 
ngenepikan anggapan bahwa hanya 
terdapat satu aliran teori ekonomi 
sahaja dan apa yang harus dilaku- 
kan ialah menghafal teori-teori 
tersebut. Anggapan dan amalan ini 
adalah salah. 

Walaupun terdapat berbagai 
teori ekonomi yang coba mengana- 
lisa dan memberi cadangan untuk 
menyelesaikan satu-satu masalah 
ekonomi, tetapi teori-teori ini da- 
patlah digolongkan secara kasar 
ke dalam dua aliran utama. Tiap- 
tiap satu daripada dua aliran utama 
ini mempunyai andaian-andaiannya 
tersendiri. Pendekatan dan pemilih- 
an aspek-aspek ekonomi untuk di- 
kaji di dalam satu-satu aliran itu 
juga berbeza. 

Satu daripada aliran utama itu 
mempersembahkan ilmu ekonomi 
sebagai satu teori bagaimana manu- 
sia memilih sumber alam yang ter- 
had untuk memenuhi kehendak 
mereka yang tidak terhad. Pende- 
katan ini menumpukan perhatian 
lebih kepada pertukaran barang dari 
pengeluaran barang. Dengan itu, ia 
telah mengenepikan pengkajian hu- 
bungan ekonomi antara kelas-kelas 
dalam masyarakat dan juga proses 
pembangunan ekonomi dengan cara 
yang menyeluruh. Aliran utama 
yang lagi satu pula lebih menumpu- 
kan penganalisaannya terhadap hu- 
bungan antara kelas-kelas dalam 
masyarakat-dan bagaimana hubung- 
an ini mempengaruhi proses penge- 
luaran dan agihan barang-barang. 












Harus ditekankan di sini bahwa 
teori-teori ckonomi yang tergolong 
dalam salah satu dari dua aliran 
utama yang disebut di atas tidak 
pula merupakan teori-teori yang 
mempunyai penganalisaan dan ca- 
dangan-cadangan yang seragam. Se- 
baliknya dalam tiap-tiap satu aliran 
utama itu terdapat teori yang mem- 
punyai kaedah penganalisaan dan 
cadangan yang berbeza juga. Tetapi 
perbezaan ini bukanlah perbezaan 
pokok. 

Oleh yang demikian, setiap pela- 
jar ilmu ekonomi haruslah coba 
mempelajari dan memahami kese- 
mua teori-teori ckonomi dari ber- 
bagai aliran dan kemudiannya mem- 
buat perbandingan untuk mengeta- 
hui teori manakah yang lebih sesuai 
dan praktikal digunakan untuk 
pembangunan ekonomi negeri ini. 
Pelajar-pelajar digalakkan supaya 
tidak hanya bergantung kepada 
nama sesuatu teori saja untuk me- 
nilai kegunaannya, Sebaliknya, me- 
reka haruslah mengkaji secara kritis 
konsep-konsep, kaedah penganali- 
saan dan cadangan-cadangan yang 
terdapat dalam satu-satu teori dan 
kemudiannya menilaikan kegunaan- 
nya dalam konteks pembangunan 
ekonomi negeri kita pada masa ini. 

Memanglah agak sukar di pe- 
ringkat ini bagi seorang pelajar un- 
tuk mencapai keputusan muktamad 
dalam memilih teori ekonomi yang 
difikirkan sesuai sebagai panduan 
untuk menyelesaikan masalah 
ekonomi masyarakatnya. Walau ba- 
gaimanapun ia haruslah melengkap- 
kan dirinya untuk memahami seku- 
rang-kurangnya perkara berikut: 

a. keadaan alat-alat pengeluaran 

dan institusi-institusi ekono- 
mi dan politik yang ada di 
negerinya, 

b. masalah-masalah ekonomi 
yang dihadapi oleh masyara- 
katnya, dan 

c. teori-teori ekonomi serta an- 
daian-andaian yang digunakan 
dalam membentuk teori-teori 
itu. 

Siri ekonomi ini akan cuba mem- 

bimbing anda ke arah memahami 
perkara-perkara ini. 

Mengapa meletusnya pergolakan 
Mei 13? Sudah terdapat banyak 
buku dan makalah yang memper- 
bincangkan peristiwa ini dari bebe- 
rapa sudut. Ada yang merupakan 
bahan ilmiah, ada yang merupakan 
laporan berita, ada yang merupakan 
laporan resmi, dan ada yang meru- 
pakan pandangan tokoh politik. 
Ada yang dapat dibaca umum di 
Malaysia: ada pula yang diharam- 
kan. 

Apa yang sebenarnya telah ber- 
laku sudah banyak diperbincangkan 
dan juga menjadi bahan perbahasan. 
Walaupun penting, ruangan ini 
tidak sesuai untuk melanjutkan per- 
bincangan mengenai apa yang sebe- 
narnya telah berlaku. Di sini, penu- 
lis ingin memperbincangkan latar- 
belakang jangkapanjang sebelum 
peristiwa Mei 13. Kalau kita hanya 
membincangkan perkembangan- 
perkembangan pada hari-hari atau- 
pun minggu-minggu sebelum Mei 
13 1969, kita tidak akan memberi 
perhatian yang wajar kepada masa- 
lah-masalah kebangsaan yang telah 
mencapai kemuncaknya pada hari 
yang bersejarah itu. 

Peristiwa Mei 13 boleh dianggap 
sebagai akibat daripada perkem- 
bangan di Semenanjung Malaysia 
selepas Merdeka. Walaupun Malay- 
sia telah dapat mencapai kadar per- 
tumbuhan ekonomi yang begitu 
cemerlang, dalam tempoh 1957- 
1969, dua warisan dari zaman pen- 
jajahan masih berterusan. 


PEMODAL MELAYU KURANG 


Pertama, bilangan dan kuasa go- 
longan pemodal Melayu masih 
ketinggalan pada hujung tahun 
enam puluhan. Pada zaman penja- 
jah, pelabur asing dari Barat telah 
membolot kebanyakan peluang- 


Kalam Kancil 


peluang berniaga yang membawa 
keuntungan lumayan. Selain dari- 
pada itu, peniaga-peniaga keturunan 
China telah mengambil kesempatan 
yang tertinggal, terutama sekali 
sebagai saudagar-saudagar peranta- 
raan yang dihubungi terus oleh 
orang ramai, termasuk rakyat jelata 
Melayu. (Oleh yang demikian orang 
ramai mendapat gambaran bahwa 
ekonomi negeri kita dikuasai oleh 
peniaga-peniaga keturunan China.) 

Di samping itu, golongan atasan 
Melayu telah diserap ke dalam pen- 
tadbiran awam penjajah sebagai pe- 
gawai perantaraan dengan rakyat 
jelata Melayu. Selepas Merdeka, go- 
longan ini telah mengambil-alih 


jawatan-jawatan yang ditinggalkan 
oleh pegawai penjajah dan terus 
bekerjasama dengan pelabur-pela- 
bur asing dan tempatan. Tetapi dari 


13 Mei di Kg. Pandan, Kuala Lumpur. 


pertengahan tahun enam puluhan, 
mereka telah mula meresap bidang 
perniagaan. Misalnya, pada tahun 
1965, Kongres Ekonomi Bumipu- 
tera yang pertama telah dianjurkan, 
kemudian Bank Bumiputera dan 
MARA telah ditubuhkan. 

Dengan usaha-usaha seperti ini, 
kadar pertumbuhan modal Melayu 
pada tahun enam puluhan lebih 
pesat kalau dibandingkan dengan 
modal asing ataupun modal tem- 
patan keturunan sukubangsa lain. 
Walaupun kedudukan pemodal Me- 
layu begitu ketinggalan akibat pen- 
jajahan, golongan ini dapat juga 
mempunyai 1.9% dari jumlah sa- 
ham di Malaysia pada tahun 1970 
(berbanding dengan 60.7% bagi 
pelabur asing, 22.5% untuk peniaga 
keturunan China dan 1.0% bagi 
pemodal keturunan India). Walau- 

Pengagihan Pendapatan di Semenanjung Malaysia Mengikut Sukubangsa 1957-1970 


Melayu 
1957 
596 atasan 18.01 
20% atasan 435 
40% pertengahan 374 
40% bawahan 19.1 


JADUAL 


China 


1970 1957 1970 


25.0 20.0 25.0 
51.0 46.4 52.6 
35.6 36.0 32.7 
13.4 176 14.7 





bagaimanapun, cita-cita golongan 
ini sudah diperkukuhkan oleh kata- 
kata pihak pemerintah. Mercka ke- 
cewa kerana apa yang diharapkan 
tidak dapat dinikmati. Justeru itu 
golongan ini telah menyokong tun- 
tutan-tuntutan golongan muda da- 
lam UMNO yang berjaya mencabar 
pucuk pimpinan UMNO yang lama 
pada tahun 1969. 


JURANG PENDAPATAN 
MELAYU BERTAMBAH 


Kedudukan rakyat jelata Melayu 
pada hujung tahun enam puluhan 
kurang memuaskan. Kebanyakan 
orang Melayu di negeri ini terdiri 
dari kaum tani yang terus mengha- 
dapi banyak masalah rumit, ter- 
utama sekali kekurangan tanah 
yang diakibatkan oleh warisan dasar 
tanah pihak penjajah. Oleh yang de- 
mikian, kaum tani Melayu merupa- 
kan masyarakat ketinggalan yang 
hanya dapat memperoleh pendapat- 
an rendah, 

Pada tahun enam puluhan, kera- 
jaan Perikatan telah melaksanakan 
beberapa usaha pembangunan desa. 
Nampaknya, langkah-langkah ini 
kurang berkesan kerana pendapatan 
kebanyakan rakyat Melayu miskin 
tidak dapat berkembang. Beberapa 
pengkaji masalah tani pernah men- 
dakwa bahwa keadaan ini berterus- 
an kerana masalah pokok yang di- 
hadapi oleh kaum tani Melayu ya- 
itu soal kekurangan tanah—berke- 
kalan. Oleh kerana langkah-langkah 
lain bagi memperbaiki kedudukan 
golongan atasan Melayu dapat ber- 
jaya, jurang pendapatan di kalangan 
orang Melayu telah bertambah 

antara 1957 dan 1970 (Lihat Ja- 
dual). 


PILIHANRAYA UMUM MEI 
1969 


Dalam pilihanraya umum yang 
berlaku pada Mei 11, 1969 kedu- 
dukan Perikatan telah merosot ka- 
lau dibandingkan dengan pilihanra- 
ya tahun 1964. Walaupun kejayaan 
cemerlang Perikatan pada tahun 
1964 disebabkan oleh keadaan kon- 
frontasi dengan Indonesia di bawah 
Sukarno pada ketika itu, keputusan 
pilihanraya 1969 pula membayang- 
kan perasaan tidak puas hati orang 
ramai. Perikatan telah memperoleh 
47.95% dari semua undi dan kurang 
daripada 54% jumlah undi Melayu. 
Kebanyakan rakyat jelata keturun- 
an sukubangsa bukan Melayu juga 
kurang puas hati dengan kerajaan 
Perikatan pada ketika itu. Jurang 
pendapatan di kalangan orang Chi- 
na dan orang India juga telah ber- 
tambah dari 1957 sehingga 1970 
(lihat jadual). Ramai orang ketu- 
runan bukan Melayu berpendapat 
bahwa kedudukan mereka yang 
merosot itu disebabkan oleh da- 
sar-dasar kerajaan Perikatan. Me- 
reka menganggap bahwa kerajaan 
hanya membela kepentingan orang 
Melayu sahaja walupun hakikat 
sebenarnya adalah berlainan. 

Jadi, pada satu pihak, orang 
Melayu berpendapat bahwa orang 
Malaysia keturunan bukan Melayu 
telah membolot kebanyakan keka- 
yaan negera. Pada pihak lain pula, 
ramai orang sukubangsa lain per- 
caya bahwa kerajaan hanya menjaga 
kepentingan orang Melayu. Pe- 
ngundi Melayu yang menyokong 


20.0 28.0 22.0 28.0 
44.8 5347 498 56.2 
36.0 313 34.5 32.1 
19.2 15.0 15.7 11.7 





India Semua kaum 


1957 1970 1957 1970| 





parti pembangkang menolak kera- 
jaan yang dianggap sebagai pembela 
kepentingan peniaga China, mana- 
kala pengundi bukan Melayu yang 
membantah Perikatan tidak puas 
hati dengan dasar kerajaan yang di- 
anggap pro-Melayu sahaja. 

Jadi, walaupun pendapat kedua- 
dua pihak ini tidak seratus peratus 
benar, pandangan-pandangan ini 
dapat mencerminkan aspek-aspek 
tertentu daripada hakikat sebenar- 
nya. Melalui kacamata yang sudah 
dipengaruhi dengan fahaman-fa- 
haman yang mementingkan soal 
sukubangsa, keadaan yang sedia 
ujud mudah disalahtafsirkan sede- 
mikian rupa. 

Jadi, walaupun perasaan tidak 
puas hati yang ujud di kalangan 
orang ramai Melayu maupun bukan 
Melayu berasaskan pada kedudukan 
dan kepentingan mereka yang тпа- 
sing-masing susah, keadaan ini mu- 
dah menjadi punca pertelingkahan 
antara kaum. Penulis tidak bermak- 
sud bahwa mereka yang mengambil 
bahagian dalam peristiwa Mei 13 
bergiat atas fahaman selain daripada 
fahaman perkauman. Namun demi- 
kian, fahaman perkuaman ini sebe- 
narnya berasaskan kepentingan ser- 
ta kedudukan yang lebih daripada 
kepentingan sukubangsa. Malang- 
nya, tanpa memperkembangkan 
serta mengembangkan fahaman lain 
yang akan mengujudkan perpaduan 
rakyat yang berasas kepentingan 
umum, salah faham seperti yang 
menimbulkan peristiwa Mei 13 
yang begitu dahsyat akan terus 
mempengaruhi nasib rakyat Malay- 
sia, baik Melayu maupun bukan Me- 
layu. 





AA AT TEA 


KAMBING HITAM 
(Sebelum dan sesudah 13 mei) 


Sebelum 


sepinggan nasi di stadium negara 
limabelas ringgit cuma 
sengeh para menteri goncang-goncang tangan 
senyum para diplomat luar negeri 
ada komentar dalam hati 
para taukeh-gendut bibir berlemak 
bersama menyanyikan lagu Berjaya 
untuk mereka yang BERJAYA! 


13 mei 


secupak beras di ibu kota 
semangkuk darah harganya 
nilai pasaran jalan rajamuda 
tidak ada tukaran wang hari ini 

harga besi mengejut tinggi 
pembeli-penjual saling berebutan 
rumah jadi hitam langit hitam 

merah senja ibukota 

merah warna jalanrava 

merah air sungai kelang 

merah baju si anak malang 
menteri demi menteri di tv 

—demokrasi telah mangkat 
permakamannva di mana saja, di mana saja pemabuk politik-ganja 

-taridra 13 mei 
mahkamah sepi para hakim kehilangan palu 
kini dibentuk mahkamah di jalan-jalanrava 
masing-masing pendakwarava menghujah tanpa bahasa 
para hakim menjelma dengan wig merah 
saling menjatuhkan hukuman 

sorak-sorai para juri tanpa kerusi. 

Berkurung 


Para penggubah dendang Berjaya ke mana hilangnya 
para taukeh bibir-berlemak nyaman bermahjung 
Poker jadi perlu mempertajam mata dan otak 

ada rindu pada kuda entah makan gerangan tidak 
orang kayangan makan-angin keluar negeri 

negara kita makmur! 

rakyat si buruh si miskin menggadai nyawa percuma 
biskut sekeping rebutan anak-anak lapar 

beras segenggam seperiuk kanjinya makan sekeluarga. 


Sesudah 


kekuasaan negara berteriak mencari 
“mana dia kambing hitam 

kambing hitam" 

pemabuk politik-ganja beramai menjawab: 
“kambing hitam di sini 

kambing hitam ” 

namanya perkauman 

namanya komunis 

namanya ultra 

namanya gangster 

ahli fikir negara merumuskan penvelesaian 
jamuan teh makan durian 

makanlah buah tempatan 

di meja muhibbah di kerusi muhibbah 
sesama mereka beritanva besar di akhbar mereka. 


Kini 


betapa larisnya buku 13 mei 

ilham dan mimpi seorang wali 

terkutuklah barangsiapa mengutuknya 

si perkauman si komunis si ultra si gangster 
rakvat si buruh si miskin gali kubur sendiri 
di gua bimbang di penjara takut 

saling mencurigai 

kesan politik-ganja 

sebelum dan sesudah 13 mei. 


Usman Awang 


Ibu kota. 69 

PAK UDA 


H.A.H. 


Dia duduk di sebuah bangku simen yang diatur rapi 
dalam taman bunga di tepi sungai itu. Bangku-bangku itu 
ihsan daripada Tigers Club kepada penduduk-penduduk 
bandarayanya. Tidak jauh dari situ terentang jambatan 
yang menyambungi sebuah jejambat membawa kendera- 
an menuju pelabuhan. Jauh sedikit di sebelah kanan ke- 
lihatan bumbung Pasar Besar yang dikelilingi oleh wa- 
rung-warung kopi serta kedai-kedai runcit. Di depannya, 
mengalir air sungai yang keruh, kuning serta kotor, 
membawa bersama-samanya batang-batang rumbia, rim- 
bunan teratai serta sampah sarap, menuju ke kanan dan 
mengarah ke kuala. 

Dari jauh aku sudah mengenalnya. Pastilah dia. Sung- 
guhpun aku mendekatinya dari belakang, tapi kepalanya 
yang besar, bulat dan tidak berambut serta telinganya 
yang lebar itu, tidak asing lagi bagi aku. Memang ada ke- 
mungkinan pelanduk dua serupa—mungkin ada orang 
lain yang mempunyai bentuk yang sama. Tetapi, bong- 
kok udangnya, yang mencerut kedua-dua bahunya ke ha- 
dapan sedikit, kepala botak dan telinga lebarnya itu 
tidak boleh mengelirukan aku. 

Dia duduk membongkok. Kedua tangannya dengan 
jari tergenggam bertopang dagu. Di punggung sebelah 
kirinya terletak sebuah kampit plastik yang separuh 
terisi. Kakinya dilunjurkan jauh-jauh ke arah sungai, 
yang kiri menindih yang kanan. Dia memandang jauh ke 
depan. Di pinggir sungai kelihatan berkeliaran burung- 
burung gagak mencari bangkai. 

Rupanya di bandar inilah tempat dia menyembunyi- 
kan diri. Banyak kenalannya menyangka dia sudah tidak 
ada lagi, sudah meninggalkan dunia yang fana ini dan 
kembali di alam yang baka. Saudara-maranya pun tidak 
tahu ke mana dia sudah pergi, di mana ia melarikan diri 
kalau ia masih ada lagi. Aku sendiri tidak mendengar 
apa pun tentang dirinya. Malah harapan menemuinya 
tiada lagi. Dia sudah lama meninggalkan kampung- 
halaman, undur terus dari Melaka. Tidak balik-balik 
lagi. Tidak pesan ditinggalkan, tidak surat melayangkan— 
ghaib begitu sahaja. 

Perlahan mendekatinya. Melihat dari sisi pula, ya, 
meyakinkan aku. Tetapi, pipinya sudah melayut sedikit, 
tidak macam dahulu—tegang dan berisi. Usia berubah 
segaknya, ditelan lebih sepuluh tahun berlalu. 

Aku hati-hati melangkah ke hadapan, ke arah tepi 


sungai. Aku khuatir akan mengganggui renungan serta 
fikirannya. Nampaknya ia tidak berkelip, tidak bergerak, 
macam patung tembaga. Matanya memandang jauh 
ke hadapan bersama fikirannya: melayang entah ke 
mana. 

Aku berhenti dan berdiri tegak, kira-kira lima kaki 
dari bangku ia duduk. Menunggu sejenak sambil memer- 
hatinya. Bila dia menyedari ada orang di depannya, ia 
menoleh ke kiri, aku menjadi tidak sabar lalu berteriak, 
“Pak Uda!” 

Perlahan mengangkat kepalanya. Matanya yang 
tenang itu merenungku. Pandangnya menusuk, seolah- 
olahnya menembusi tubuhku. Sukar betul aku meramal- 
kan apa di dalam fikirannya. Yang jelas ia tidak tergerak 
sedikitpun dengan teriakan “Pak Uda” tadi. 

Meskipun begitu, aku masih yakin orang tua ini sudah 
tentu dia-Pak Uda. Aku, tidak was-was lagi. Aku meng- 
hulurkan kedua-dua belah tanganku sambil sekali lagi 
memanggil “Pak Uda!” 

Tetapi, dia hanya merenung aku. Perlahan ia meng- 
hulurkan tangan kanannya untuk berjabat dengan aku, 
bersalaman bukan kerana menyambung kemesraan yang 
lama, tetapi hanya oleh kerana sudah menjadi adat 
resam bagi masyarakat kita. Nyata benar dia sudah tidak 
kenal lagi pada aku. 

Aku tercengang. . .. 

Sejurus kemudian dia bertanya, “Awak siapa?” 

Alangkah pilunya hatiku. Bukan kerana tangan aku 
tidak disambut dengan mesra. Bukan kerana aku tidak 
dihiraukan sedikit pun. Tetapi kerana Pak Uda sudah 
tidak kenal lagi pada aku. 


Lama betul aku tidak berjumpa denga Pak Uda. Di 
waktu dia masih di kampung, aku masih bersekolah. 
Rumahnya di kampung ketika itu tidak berapa jauh 
dari rumahku. Masa itu aku bertemu dengan Pak Uda 
hampir tiap-taip hari. Kalau tidak di waktu ia melalui 
jalan kecil di tepi rumahku dengan memikul langai, sung- 
kuh, jala atau pun jaring, aku selalu berjumpa dengannya 
di tepi pantai. 

Pak Uda sentiasa berada di tepi pantai kampungku. 
Bila datang musim bernani, ia menyungkuh geragau. 
Masa tidak menyungkuh, ia melangai udang. Waktu 

senja ia selalu kelihatan menjala. Di waktu pagi, ia men- 
jaring ikan selangat, gelama atau pun belanak. Di waktu- 
waktu ia tidak berada di dalam laut pula, kalau tidak 
menyulap jaring di bawah pokok kemboja, ia duduk 
berbual-bual di atas balai panjang, ihsan dari nelayan- 
nelayan Pantai Lumpur kampungku. 

Tidak ada anak-anak yang sebaya dengan aku yang 
tidak kenal pada Pak Uda. Bila kami bermandi-manda 
di laut, Pak Udalah yang menjadi anggota tunggal su- 
karelawan Penolong Cemas kampungku. Dan bila datang 
air berbani, Pak Udalah yang mencegah, “Jangan turun 
ke laut, ampai bersepah masa ini.” Dan kalau ada yang 
tidak menghiraukan Pak Uda lalu dirimbat oleh ampai 
atau pun disengat oleh ikan sembilang, Pak Uda jugalah 
yang merawatnya. Ia tidak dibenarkan naik ke atas 
rumah, pantang sekali melintas di bawah cucuran atap. 
Disuruhnya tidur di tapi pantai itu juga sehingga reda 
bisanya. 

Jasa-jasa Pak Uda bukan kepada anak-anak sebaya 
dengan aku sahaja. Orang-orang dewasa juga memerlu- 
kan pertolongannya. Kalau ada yang hendak menyem- 
belih ayam, Pak Udalah yang mereka cari. Kalau ada 
yang hendak kenduri-kendara, Pak Udalah, selain dari 
Pak Imam atau pun Pak Bilal, yang boleh menyampai- 
kan hajat mereka. Kalau hendak mengadakan majlis- 
majlis perkahwinan atau pun Maulud Nabi, Pak Udalah 
yang selalu menyusuh dari sebuah rumah ke rumah yang 
lain untuk menjemput seluruh kampung, dan kemudian 
dengan mudah pula menerima menjadi Ketua Masak 
serta Ketua Penanggah pada hari-hari menjamu itu. 
Waktu mendirikan rumah juga, Pak Udalah yang dijadi- 
kan Ketua Gotong Royong. 

Kampungku tidak boleh lupa pada jasa-jasa Pak Uda, 
kerana seluruh kampungku terhutang budi padanya. 
Di zaman tiap-tiap usaha dinilai dengan wang ringgit, 
Pak Uda lain sekali. Memanjat kelapa di kampungku, pe- 
manjat-pemanjat mengambil upah sepuluh/dua. Mene- 
bang pohon kelapa terpaksa dibayar sepuluh ringgit ka- 
lau ditual-tual dari atas dan lima ringgit kalau dibaring- 
kan sekali gus. Menggali kubur pun ada upahnya. Meni- 
kahkan orang juga ada bayarannya. Tetapi, Pak Uda di- 
suruh begitu sahaja. 

Pak Uda lama sudah tidak berada di kampungku lagi. 
Tetapi, usaha-usahanya tetap menjadi sejarah, sekalipun 
tidak ada orang yang ingin hendak mencatitkannya. Oleh 
kerana ramai sekali yang mengharapkan pertolongannya, 
terasa betul kekosongan yang timbul akibat kehilangan- 
nya itu. 


Aku siapa? Pak Uda ingin tahu. 

Aku terharu. ... 

Kalau sudah tidak kenal padaku lagi, mustahil Pak 
Uda boleh ingat pada namaku. Jadi, tidak ada faedahlah 
kalau aku sebutkan namaku kepadanya. Memang, aku 
bukan sebaya dengan Pak Uda. Aku bukan sahabat Pak 
Uda. Ketika Pak Uda di kampung dahulu, aku hanya 

di antara “budak-budak nakal yang gemar’ bergelumang 
dalam lumpur laut.” 

Dengan hampa aku menjawab, “Saya anak Dollah 
Panjang.” Dan supaya lebih jelas kepadanya lagi, aku 
menyambung, “Emak saya Nyonya, orang kampung 
gelar, Nyonya Putu Piring.” 

“Anak Dollah Panjang yang menjadi tukang kebun di 
Sekolah Inggeris Tengkera?” Pak Uda bertanya sambil 
membeliakkan matanya. 

“Itu betul, Pak Uda,” cepat aku menjawab. 

Lega betul hatiku. Pak Uda sudah ingat kembali pada 
keluargaku. 

Ayahku memang sebaya. dengan Pak Uda. Mereka 
besar di kampungku, mereka bersama-sama sejak kecil- 
kecil lagi. Mereka bersekolah bersama-sama di Sekolah 
Melayu Tengkera. Di waktu kecil mereka belajar ber- 
zikir dan berzanji bersama-sama. Bersama-sama mereka 
mengail ikan di tepi pantai, memungut kepah di waktu 
air surut dan bersama-sama tidur di surau. 

“Ayah engaku masih bekerja lagi? Ia sihat sekarang? 
Emak engaku menjual putu piring lagi?” Bertalu-talu 
datang soalan dari Pak Uda. Nampaknya, Pak Uda 
masih terkenang kepada kampungnya lagi. 

Aku berasa gembira. . . . 

Ayahku memang rapat dengan Pak Uda. Sebenarnya, 
sekampungku memang bukan orang lain—sepupu, dua 
pupu, tiga pupu, paling tidaknya berbau bacang. Yang 
lebih merapatkan ayahku dengan Pak Uda lagi ialah da- 
lam peringkat mereka, mereka berdualah yang lama 
sekali menghuni di kampungku. Kawan-kawan mereka 
yang lain dari sejak muda-muda lagi sudah meninggalkan 
kampung. Ada yang telah pergi ke Kuala Lumpur, ada 
pula yang pergi ke Singapura. Tarikan kota-kota besar 
untuk mencari nafkah kuat sekali. 

Ayahku juga, mengikut cerita dari ibuku, telah ber- 
kira-kira di waktu masa bujangnya hendak ke Singapura 
untuk menjadi kelasi. Tetapi, nasib baik ia telah diterima 
menjadi tukang kebun. Jikalau tidak, terpaksalah meran- 
tau dengan tidak tentu rumahtangga. Pak Uda pula me- 
mang tidak dapat keluar kampung. Ayahnya, Pawang 
Mat Sumpit. Ia terpaksa memikul pusaka yang diwaris- 
kan oleh ayahnya itu. z 

“Ayah sudah lama pencen, sudah lebih dari lima 
tahun, Pak Uda,” aku menjawab soalan pertamanya. 

“Oh, dia dah lama pencen,” Pak Uda mengulang kata- 
kataku. 

“Sekarang ini dia tidak buat apa-apa. Dah tua, Pak 
Uda, siapa nak terima ia bekerja lagi?” Aku menjawab 
soalan keduanya pula. 

“Ayah kau bertuah nasibnya.” Kata Pak Uda perla- 
han. 

Kerja tukang kebun memang tidak berat. Member- 
sihkan bilik-bilik darjah mudah sekali. Memotong rum- 
put di padang pun tidak berapa susah. Langsung tidak 
boleh dibandingkan dengan berjemur dalam perahu di 
tengah-tengah lautan. Pendapatannya pun tetap, sung- 
guhpun tidak seberapa. Tetapi, jauh lebih baik dari pen- 

carian di laut yang tidak pernah menyenangkan. Ke 
laut, selalu benar Pak Uda terpaksa menggadaikan jala 
atau jaringnya untuk membeli beras. 

“Emak pun dah tak menjual putu piring lagi, Pak 
Uda,” aku menjawab soalannya yang ketiga. “Saya adik- 
beradik semuanya dah besar dan bekerja.” 

“Emak kau beruntung.” kata Pak Uda. Suaranya agak 
sayu. 

Melihat aku masih berdiri, Pak Uda mengalihkan kam- 
pit plastiknya dari kiri ke kanannya. Ia menyapu-nyapu 
bangku simen di sebelah kirinya dengan tangannya sam- 
bil berkata, “Duduk, nak, duduk. Pak Uda dah lama 
tidak berjumpa dengan kau.” 

Aku dengan tidak lengah-lengah lagi duduk di sisi Pak 
Uda, 

“Kalau kau tidak tegur Pak Uda tadi, Pak Uda tidak 
kenal kau siapa,” Pak Uda berkata lagi. “Kau sudah be- 
sar. Pak Uda sudah tak kenal lagi. Jangan marah ya!” 

Pak Uda meletakkan tangannya di pehanya, yang kiri 
di peha kiri dan yang kanan di peha kanan. Aku lihat 
tangan-tangannya sudah tidak sekuat dahulu lagi. Selu- 
ruh anggotanya pun sudah lemah, tidak gagah semacam 
dahulu. 

Dulu Pak Uda bukan sahaja gagah, tetapi juga berani. 
Masih aku ingat pada suatu ketika aku sendiri telah 
menyaksikan keberaniannya. Ketika itu ia sudah penat 
serta berpeluh-peluh. Sudah tiga kali ia turun dan tiga 
kali ia naik dari laut. Geragau ia sungkuh sudah penuh 
dua bakul cina. Dalam perhitungannya memang sudah 
dapat tidak kurang dari satu pikul lapan puluh kati— 
satu bakul biasanya berat sembilan puluh kati setelah 
ditolak berat bakul. 

Datang peraih menimbang geragaunya. Kata peraih 
itu jumlahnya hanya satu pikul dua puluh kati. Harga 
dua puluh sen sekati. Jadi dia mahu beri Pak Uda dua 
puluh empat ringgit sahaja. 

Pak Uda tidak kata apa-apa. Hatinya sudah meradang. 
Ia terus mendapatkan peraih itu. Dirampasnya dacing 
dari tangan peraih itu. Diperiksanya buah dan piring da- 
cing itu. Terbukti buah dan piring itu mempunyai tanda 
berlainan. Ia terus bersorak, “Awak pakai dacing tipu.” 
Oleh kerana panasnya, Pak Uda tidak menunggu jawapan 
dari peraih itu lagi. Dacing itu dipatahkannya dan me- 
lesingkan piring serta buahnya ke laut. 

Peraih-peraih yang ada di tepi pantai itu gugup. Mere- 
ka mahu membawa Pak Uda ke Balai Polis. Tetapi para 
nelayan yang ada di situ berdiri teguh di sebelah Pak 
Uda. Pak Uda tidak sekali-kali gentar. Ia tidak menghi- 
raukan ugutan hendak ke Balai Polis. 

Sejak itu, para peraih tidak berani lagi menipu nela- 
yan-nelayan kampungku. Dan sejak itu juga Pak Uda 
telah menjadi hero kepada anak-anak dalam kampungku. 

“Pak Uda,” kataku setelah melihat ia termenung, 
“Mari kita minum kopi depan pasar itu.” 

Pak Uda menggelengkan kepalanya. “Terimakasih, 
nak, Engkau hendak minum, pergilah. Pak Uda tidak 
haus.” Pendek sahaja jawapannya. 


Kalau aku berundur dari situ, mungkin aku tidak 
akan berjumpa lagi dengan Pak Uda, tidak berjumpa 
buat selama-lamanya. Aku serba-salah. Tidak ada lain 
jalan, terpaksalah aku tunggu di sisi Pak Uda. 

Nampaknya, berlainan sekali Pak Uda sekarang ini. 
Waktu di kampung dahulu ramah sungguh orangnya. 
Bila ia berihat-rihat di atas balai panjang di pantai kam- 
pungku, dia suka bercerita tentang pengalamannya, 
terutama sekali tentang kesusahan, kepedihan serta 
kepahitan mencari nafkah di laut. 

Masih terpahat lagi dalam ingatan kisah Pak Uda 
diheret ke Pulau Rupat. Dihadapi oleh rakan-rakan 
sebaya dengan aku, pada suatu senja, Pak Uda bercerita: 

“Masa itu Pak Uda ke laut berpasangan dengan si Ma- 
jid. Majid sudah tidak ke laut lagi. Ia sudah bekerja se- 
bagai kelindan bas di Kuala Lumpur. Bersama-sama de- 
ngan Majid, Pak Uda selalu menyewa motobot taukeh 
Ah Kim di Kampung Jawa. Taukeh Kim memang perca- 
ya sama Pak Uda. Dia yakin Pak Uda tidak menjual ikan 
di tengah-tengah laut. 

“Pak Uda keluar dari Kuala Melaka pagi-pagi lagi. 
Belum pukul enam Pak Uda sudah sampai di tengah 
laut, Pak Uda kira-kira sudah sampai sempadan di antara 
Malaya dengan negeri jiran kita. Nelayan-nelayan Pantai 
Barat sini memang gemar masuk ke perairan jiran kita 
itu kerana di sanalah terdapat lubuk-lubuk ikan. Bila 
sampai sahaja di tempat yang selalu didapati banyak 
ikan, Pak Uda pun melepaskan jaring. Apabila jaring 
sudah semuanya dilepaskan, Pak Uda pun berihat-rihat 
menunggu masa untuk menarik jaring pula, Selepas kira- 
kira tiga jam lamanya, Pak Uda pun mulai menarik 
jaring. Sepanjang hari Pak Uda membuang dan menarik 
jaring dan apabila sampai malam hari Pak Uda dapat 
ikan kira-kira satu pikul. Lepas itu, Pak Uda beredar 
sedikit ke arah Pulau Sumatra dan menurunkan jaring 
semula. 

“Dalam kira-kira pukul sembilan malam, setelah Pak 
Uda lepas menyental nasi bungkus dengan sambal cen- 
caluk dan sedang bersedia hendak menarik semula jaring 
itu, tiba-tiba Pak Uda terdengar bunyi speedbot meng- 
hampiri bot Pak Uda. Tidak berapa minit kemudian, 
speedbot itu sudah menghimpit bot Pak Uda dari ha- 
dapan. Seorang pegawai melompat dari speedbot itu ke 
bot Pak Uda. 

“Siapa Taikong?” pegawai itu bertanya. 

“Saya, Bapak,” Pak Uda menjawab. 

“Apa Taikong buat di sini?” ia bertanya lagi. 

“Menjaring ikan, Pak,” Pak Uda jawab lagi. 

“Di sini perairan Indonesia,” ia berkata denga tegas. 

“Saya kurang mengerti, Pak,” Pak Uda menjawab. 

“Tolol kamu,” katanya. “Ayuh, tarik jaring dan ikut 
kami.” 

“Baik, Pak,” jawab Pak Uda. Apa yang hendak Pak 
Uda katakan? Orang itu bersenjata. 

“Pak Uda pun menarik jaring. Tidak kira dapat ikan 
atau pun tidak. Kemudian Pak Uda hidupkan injin dan 
mengikuti speedbot itu menuju ke Pulau Rupat. Sampai 

di sana, bot Pak Uda telah ditawan, dan Pak Uda diberi 
tahu bahwa tebusannya ialah sebanyak tiga ribu ringgit 
wang kita. 

“Pak Uda terpaksa mengirim Majid balik untuk men- 
dapatkan wang tebusan itu. Majid telah menumpang pe- 
rahu yang kebetulan hendak ke mari. Sebulan lamanya 
Pak Uda terpaksa menunggu di sana, meminta makanan 
dan menumpang tidur di rumah-rumah nelayan di sana. 

“Bila Majid balik dan mereka menerima wang yang 
dikehendaki itu, barulah Pak Uda dibenarkan mengam- 
bil motobot Pak Uda, tetapi ikan dan jaring-jaring su- 
dah lesap. Sampai di Melaka pula, Taukeh Ah Kim 
mengamuk sungguh kerana kerugiannya yang sangat 
besar itu. Dari ketika itu tidaklah dapat Pak Uda mem- 
bawa motobot untuk ke laut lagi.” 

Selepas peristiwa itu, Pak Uda, kalau menjaring, ter- 
paksalah menggunakan perahu yang dijalankan dengan 
kuasa moto-sangkut sahaja. Perahu-perahu serupa ini 
tidak boleh dibawa jauh ke tengah Selat Melaka. Oleh 
itu tidaklah dapat pergi ke “lubuk-lubuk” ikan. Dan 
menjaring dengan cara ini ada bahayanya. 


Masih tertanam di dalam fikiranku cerita Pak Uda 
tenggelam di Selat Melaka. Pada suatu hari, dikelililingi 
oleh kawan-kawanku, Pak Uda telah menceritakan per- 
istiwa yang hebat itu: 

“Engkau orang belum rasa tenggelam dan terapung- 
apung di Selat Melaka selama dua puluh jam. Pak Uda 
rasa macam sudah hampir di rahang maut. Bibir meng- 
geletar, perut menggigil, kaki-tangan Pak Uda sudah lesu. 
Pak Uda dah tak ada harapan lagi. Si Kassim dah tengge- 
lam, tidak timbul-timbul lagi. 

“Mula-mula, kami berdua sudah lama melepaskan 
jaring. Air tenang dan perahu kami terapung-apung saha- 
ja. Si Kassim, aruahnya, sedang berihat, mukanya ditu- 
tup dengan kain. Matahari sudah lama tenggelam. Pak 
Uda pula terlena setelah memikirkan nasib Pak Uda. 

“Tiba-tiba Pak Uda dengar bunyi injin kapal. Satu- 
dua: minit kemudian Pak Uda rasa perahu kami dipukul 
oleh kapal itu. Kassim dan Pak Uda tercampak keluar 
dan terus tenggelam ke dalam laut. Bila Pak Uda timbul 
Pak Uda lihat kapal itu sudah menghilang jauh, perahu 
kami sudah tidak kelihatan lagi, cuma pelampung-pelam- 
pung di jaring sahaja yang tinggal terapung. 

“Pak Uda tidak lengah-lengah lagi mengumpulkan pe- 
lampung-pelampung itu dan mengikatkannya di sekeli- 
ling pinggang Pak Uda. Dari pukul lapan malam Pak 
Uda terapung hinggalah ke pukul empat petang esok 
harinya. Berpuluh-puluh kapal Pak Uda lihat lalu-lintas 
di tengah-tengah Selat Melaka, tetapi satu haram pun 
tidak menyedari Pak Uda di situ, sungguhpun Pak Uda 
bersorak sekuat-kuat hati dan melambaikan tangan se- 
berapa yang boleh. 

“Pada kira-kira pukul empat petang, Pak Uda lihat 
sebuah kapal lalu tidak jauh dari Pak Uda. Pak Uda 
bersorak dan melambai sekuat-kuatnya. Pak Uda lihat 
kapal itu perlahan sedikit. Kemudian sebuah perahu 
kelihatan diturunkan untuk mengambil Pak Uda. Bila 
Pak Uda ditarik ke atas perahu, Pak Uda dah tidak se- 
darkan diri lagi. 

Sedar-sedar Pak Uda terbaring di atas tempat tidur di 
dalam kapal. Mereka bertanya, “Your name?” 

“Pak Uda jawab, “Yahya Melaka.” Pak Uda anak Me- 
laka. 

“Malacca?” Mereka tidak tahu sebut Melaka. 

“Pak Uda dengar lagi, “You, down, Penang.” 

“Pak Uda bersyukur Pak Uda masih hidup lagi. Tetapi 
ralatnya Pak Uda tidak dapat menyelamatkan si Kassim. 
Di laut ada banyak bahayanya. Siapa ke laut mesti ber- 
sedia “mati katak” macam si Kassim.” 

Melihat Pak Uda khayal, aku berkata, “Pak Uda, mari 
ikut saya balik ke Melaka.” 

“Hendak buat apa di sana? Ao SA KUS 
menjawab dengan agak keras. 

Aku berasa sedih. 

Aku menyedari bahwa Pak Uda, macam ayahku, 
sudah tidak boleh berkuat lagi. Malah aku tahu juga yang 
Pak Uda lebih.teruk dari ayahku. Aku bukan mengajak 
ia balik ke Melaka untuk mencari makan di laut lagi. 
Aku tahu, kalau ia balik, di mana ia hendak tinggal? Ru- 
mah Pak Uda lama sudah dilanggar trektor—sudah 
tidak ada lagi. 

Sambil membuang pandangan di tepi sungai, aku lihat 
tiga orang kanak-kanak sedang bermain yo-yo. Pak Uda 
masih merenung kosong. Tidak semena-mena ia berta- 
nya, “Tempat rumah Pak Uda dulu tu dah cantik seka- 
rang?” 

Aku terperanjat mendengar pertanyaan ini. Aku 
sangka Pak Uda tentu sudah tahu. Tetapi, Pak Uda me- 
ninggalkan kampung sebelum rancangan perumahan di 
situ dimulakan. 

“Tempat Pak Uda duduk dahulu itu dah penuh de- 
ngan rumah-rumah batu. Sekarang ini dikenali sebagai 
Taman Bahagia.” Jawabku perlahan. 

Pak Uda berdaham-daham. Aku teringat tentu sekali 
perubahan ini tidak pernah menyenangkan Pak Uda. 
Di situ dahulu kampung nelayan. Pak Uda sudah tinggal 
di situ dari sejak ia kecil. Dan bukan sahaja Pak Uda, ma- 
lah datuk-nenek Pak Uda turun-temurun telah menghuni 
di situ. 

Tetapi, tiba-tiba tanah itu telah di jual kepada swasta. 
Saudagar yang membelinya, kata mereka mengadakan 
rancangan rumah murah untuk mengatasi masalah peru- 
mahan. Setelah mereka membeli tanah tersebut, mereka 
memberi notis kepada Pak Uda serta sekalian yang men- 
duduki tanah itu supaya berpindah ke tempat lain. 

Setelah diugut dengan tindakan Mahkamah dan atas 
nasihat dari ketua-ketua kampung juga, nelayan-nelayan 
di situ telah menerima sagu hati sejumlah enam ratus 
ringgit bagi tiap-tiap rumah, dan telah memindahkan ru- 
mah-rumah mereka ke tempat lain. 

Pak Uda sahaja yang berdegil. Ke manakah pondok- 
nya hendak diangkut? Hendak beli tanah di tempat 
lain dengan wang sebanyak enam ratus ringgit? Hendak 
dirikan rumah baru dengan enam ratus ringgit? Dirikan 
rumah dan beli tanah dalam bandar? Ke mana Pak Uda 
hendak pergi? Apa patut dibuatnya? 

Tuan tanah itu menyedari bahwa kalau ia menunggu 
tindakan Mahkamah, tentu sekali memakan masa yang 
panjang. Jadi, mereka mula-mula menghantar samseng- 
samseng untuk mengugut Pak Uda. Tetapi, bila sahaja 
samseng-samseng itu datang, Pak Uda selalu sahaja se- 
dang mengasah parang. Kemudian, datang orang-orang 
untuk menasihatkan supaya Pak Uda menerima sagu- 
hati lalu keluar dari situ. Pak Uda hanya bertanya, 
“Awak sebelah saya yang miskin ini atau pun saudagar 





itu, datang lori-lori menimbus tanah sekeliling rumah 
Pak Uda sehinggakan rumah Pak Uda menjadi sebuah 
pulau di tengah-tengah kolam buatan. Bila datang hujan 
lebat, rumah Pak Uda seolah-olah terapung-apung di 
tengah-tengah lautan. 

Satu pagi seluruh kampung menyedari Pak Uda sudah 
tidak ada di situ lagi. Ia tidak berdaya hendak memper- 
tahankan kedudukannya. Tidak sanggup lagi memper- 
tahankan diri dari orang-orang yang berlaku kejam ter- 
hadapnya. 

Aku kesal sekali. 

Yang paling sedih ialah tidak seorang pun dalam kam- 
pungku sanggup berdiri di sisi Pak Uda di dalam masa 
kecemasannya. 

“Taman Bahagia?” Pak Uda bertanya dengan keras. 

Aku tidak menjawab. 

“Mereka kata Pak Uda harus pindah untuk kemajuan 
dan pembangunan," Pak Uda berkata perlahan-lahan. 

Aku sendiri tidak tahu. Kemajuan atau pun ketamak- 
an? Pembangunan atau penipuan. 

Pak Uda terus berkata, “Pak Uda fikir, kalau rumah- 
rumah buruk diroboh dan kemudian didirikan rumah- 
rumah baru, dan orang-orang yang tinggal di rumah- 
rumah kecil di situ dapat tinggal pula dalam rumah- 
rumah baru serta besar itu, ini boleh digelar kemajuan.” 

Aku mengangguk. 

“Dan, kalau rumah-rumah yang sudah terdiri tidak di- 
robohkan, tetapi didirikan pula rumah-rumah baru di 
tempat-tempat yang belum ada rumah lagi, Pak Uda 
fikir, ini boleh dihitung pembangunan.” 

Aku angguk lagi. 

“Tetapi, kalau dirobohkan rumah-rumah orang-orang 
miskin dan di atas runtuhan pondok-pondok itu didiri- 
kan rumah-rumah besar untuk orang-orang kaya, Pak 
Uda fikir, ini sudah keterlaluan.” 

Hatiku berasa sebu. .. . 


“Pak Uda tinggal di mana sekarang?” Aku menarik 
perhatian Pak Uda ke soal lain. 

“Di tepi laut sana,” Pak Uda berkata sambil menun- 
juk ke arah Pandamaran. 

“Boleh saya hantar Pak Uda pulang?” 

“Tak payah,” kata Pak Uda, “Pak Uda ada kerja se- 
dikit di bandar ini. Hari masih siang lagi.” 

“Boleh Pak Uda beri saya alamat Pak Uda?” 

“Pak Uda menumpang di rumah orang. Tahu-tahulah 
rumah orang kita tiada bernombor.” Pak Uda mengelak 
lagi. 

Aku bertanya pula, “Apa Pak Uda buat sekarang 
ini?” 

“Macam biasa, Pak Uda ke laut lagi,” ia menjawab 
dengan pendek sahaja. 

Aku sudah kehabisan soalan. Nampaknya Pak Uda 
tidak mahu aku tahu di mana ia menginap dan apa dia 
buat untuk mencari makan. Melihat keadaanya aku tahu 


yang kaya itu? Berapa komisen awak dapat.” Selepas dia tidak boleh ke laut lagi. Aku tahu juga yang dia tidak 

akan sesuai lama di Pendamaran, sebuah bandar baru un- 
tuk pekerja-pekerja daratan. 

Tidak lama kemudian Pak Uda bangkit dari bangku 
simen. Ia mengangkat kampit plastiknya dan berkata, 
“Pak Uda hendak ke seberang sungai. Tinggallah, nak.” 

“Pak Uda hendak balik?” tidak semena-mena aku ber- 
tanya. 

“Tidak, Pak Uda hendak pergi sembahyang.” Dengan 
lekas Pak Uda menjawab. Aku menyedari bahwa Pak 
Uda tidak mahu aku ikut bersama. 

Aku berdiri dan memerhatikan ia berjalan keluar 
taman. Ia melangkah setapak demi setapak. Mataku 
mengekori dia naik ke atas jambatan. Kepalanya tunduk 
ke bawah, seolah-olah ia memerhatikan agar supaya 
slipper jepunnya yang sudah tipis itu tidak terpijak ba- 
rang-barang yang tajam. 

Sambil memerhati Pak Uda meniti jambatan, anak- 
anak yang bermain tidak jauh dari itu datang mengham- 
piri aku. Yang besar dari mereka bertanya, “Pak Cik ke- 
nal Habib tadi itu?” 

Habib? 

“Mengapa?” aku membuang soalan pula. 

“Pak Cik mengangkat niat?” 

Niat? 

“Kenapa?” Tanyaku hairan. 

“Pak Cik mahu naik pangkat? Tambah gaji? Hendak 
kena loteri? Tidak ada nasi kunyit, pisang pun boleh. 
Kalau tidak ada nasi kunyit hadiahnya satu ringgit.” 

Nasi kunyit? Pisang? Hadiah? 





Aku bingung. . .. 

“Di mana “Habib” itu duduk?” Aku bertanya lekas- 
lekas. Aku ingin penyelesaian kepada kebingungan aku 
itu. 


“Pak Cik tidak tahu? Itulah Habib yang menunggu di 
Keramat Bukit Perdana di seberang sana,” anak itu mem- 
beri penjelasan. “Habib itu pawang juga.” 


Hebat sekali peranan Pak Uda ketika ini. Menjadi pe- 
nunggu Keramat. Mengaku menjadi keturunan Nabi. 
Ia, Pak Uda mahu tempat perlindungan. Pak Uda juga 
mahu hidup. Tetapi, terpaksa memberi harapan tanpa 
jaminan, menganjurkan penghidupan baru dengan doa 
semata-mata. 

Aku terpegun. 

Aku lihat Pak Uda sudah tidak kelihatan lagi. 

Orang boleh bilang Pak Uda mempermainkan-main- 
kan kelemahan manusia. Orang boleh kata lagi, Pak Uda 
membuat janji-janji yang tidak bertanggungjawab. Orang 
boleh menuduh bahwa Pak Uda mahu menarik, kalau 
tidak pun menipu, duit orang. Walau apa sekalipun kata 
orang aku masih yakin kepada kesucian serta keikhlasan 
hati Pak Udaku. 

Dan melihat ke arah Bukit Perdana, aku berjanji akan 
menyimpan rahsia Pak Uda. Orang kampungku tidak 
boleh tau. 

Aku ingin berteriak kepada dunia yang luas. “Pak 
Uda, pedih sungguh perjuangan hidupmu.” 

CARA MEMBUAT KICAP 


Dalam ruangan ini Nadi Insan 
ingin memperkenalkan kaedah-ka- 
eduh mudah untuk menyediakan 
makanan-makanan tempatan. De- 
ngan cara ini, kami berharap rakyat 
tanahair kita dapat menikmati ma- 
kanan yang bermutu tinggi dengan 
kos yang rendah. Kami mengalu- 
alukan idea atau cadangan anda me- 
ngenai bahan-bahan dan cara-cara 
menyediankan makanan-makanan 
tempatan. Sekiranya anda ada ca- 
dangan, soalan atau keritikan selan- 
jutnya, sila menulis kepada kami. 


Dalam naskah ini, kami akan 
membincangkan pengeluaran kicap 
soya (soya sauce). Kicap pernah di- 
gunakan dengan meluasnya di Asia 
Timur. lanya berasal dari negeri 

China dan kemudiannya merebak 
ke negeri Jepun, dan negeri-negeri 
lain di Asia Timur. Di Malaysia, 
kicap biasanya digunakan sebagai 
hidangan (condiment). 1а juga digu- 
nakan untuk melazatkan sayur- 
sayuran, ikan dan daging. Kicap 
(dan tauco) mudah disediakan di 
rumah dengan mengikuti arahan- 
arahan yang berikut: 


Bahan-bahan: 

1 cawan Kacang Soya 

1 cawan Tepung Gandum 

14 cawan Beras 

2 cawan Garam 

Ragi Kicap (satu sudu besar) 
Air 


CARA-CARA INI MESTI DIBACA 

DENGAN TELITI 

1. Masakkan nasi di dalam periok 
yang bertudung seperti ber- 
ikut:— 
Beras (4 cawan) dicampurkan 
dengan air (# cawan) dan dima- 
sukkan ke dalam periok, besar- 
nya lebih kurang 9 inci garis pu- 
sat. Masukkan sama satu sudu 
(yang bukan dibuat dari plastik) 
ke dalam periok. Masakkan nasi 
itu seperti biasa hingga semua 
airnya kering. Bila nasi masak, 
tutupkan periok rapat-rapat. Se- 
jukkan ke suhu bilik. Ini sangat- 
lah penting kerana ragi tersebut 
akan mati kalau suhu nasi itu 
terlampau panas. Nasi yang sejuk 
ini keras dan berderai bukan 





lembek ataupun basah. 


2, Campurkan nasi yang telah sejuk 
itu dengan ragi yang dibekal- 


kan—seperti berikut:—PER- 
BUATAN INI MESTI DIIKUTI 
DENGAN BERHATI-HATI, 


KALAU TIDAK PENJANG- 
KITAN OLEH KUMAN LAIN 
AKAN BERLAKU. Satu sudu 
besar ragi kicap ditabur ke atas 
nasi serata-rata yang boleh. Se- 
lepas itu dengan menggunakan 
sudu yang ditinggalkan bersama- 
sama nasi tadi, ragi itu dicam- 
purkan dengan nasi. Di sini saya 
ingin menegaskan bahwa jangan 
sekali-kali nasi itu disentuh de- 
ngan tangan atau alat-alat lain se- 
lain dari sudu tadi. Sudu dike- 
luarkan dan periok ditudung 
rapat-rapat dengan tudungnya. 
TUDUNG PERIOK TADI JA- 
NGAN SAMA SEKALI DISEN- 
TUH DI BAHAGIAN DALAM 
DENGAN APA-APA PUN. 


3. Peramkan campuran tadi selama 
4 hari. 


4. Hari ketiga 

a) Tudung periok dibuka untuk 
mengetahui sama ada kulat 
yang disuntikkan dahulu su- 
dah membiak. Biasanya se- 
mua biji-biji nasi telahpun di- 
selaputi kulat dan berwarna 
hijau atau hijau kuning pada 
keseluruhannya. Kalau warna- 
warna yang lain, ini bermak- 
na suntikan aturan no. 2 
tidak dibuat dengan hati-hati 
dan proses membuat kicap ini 
mesti dihentikan dan nasi itu 
dibuangkan. KALAU NASI 
ITU BERWARNA HIJAU, 
TERUSKAN PROSES INI. 

b) Rendamkan satu cawan ka- 
cang soya di dalam 4 cawan 
air selama satu malam, di da- 
lam periok yang besarnya 


satu kaki garis tengah. 


5. Hari keempat n 
a) Masukkan satu sudu (yang 
bukan plastik) dan rebuskan 
kacang soya yang telah diren- 


dam, selama 2 jam dan ditu- 
dung rapat-rapat. Tambahkan 
air jika perlu. Dengan meng- 
gunakan tudung, air dì dalam 
periok dibuang sebanyak-ba- 
nyak yang boleh hingga ke- 
ting. Periok ditutup rapat-ra- 
pat. 

b) Gorengkan (tanpa minyak) 
satu cawan gandum hingga 
berwarna kelabu dan lekas-e- 
kas masukkan ke dalam pe- 
riok dan gaulkan dengan ka- 
cang soya tadi dengan meng- 
gunakan satu sudu yang dire- 
bus tadi. SAYA SUKA TE- 
GASKAN BAHWA KEADA- 
AN CAMPURAN GANDUM 
DENGAN KACANG SOYA 
INI MESTILAH LEMBAB 
TAPI BUKAN BASAH. 


Masukkan cendawan ragi 
yang dibiakkan dari periok 
yang pertama tadi dan cam- 
purkan biar rata. Tutup rapat- 
rapat dan peramkan selama 4 
hari. 


6. Pada akhir hari pemeraman, ka- 
lau semua biji kacang soya dan 
gandum itu diselaputi oleh cen- 
dawan yang berwarna hijau-ku- 
ning atau hijau, proses ini boleh 
diteruskan. Kalau kacang soya 
dan gandum itu dijangkitkan 
oleh bakteria-bakteria lain, war- 





ak Masukkan ke dalam 
Rendam sampai satu air garam (18%) dan 
Tepung gandum malam di dalam air simpan selama 3 bulan 
Rebuskan kacang soya $ N 1 
selama dua jam Tapis 
Goreng sampai J наа 
warna kelabu клып ai? р 
С 
Campurkan sy | Tauco 
5 4 
Suntikkan Sejuk di dalam M 2 
Jangan bekas bertutup 20-30 minit dan 
ragi kicap masukkan perasa (molasses) 
Peramkan selama 4 hari | dan asid benzoat 
pada suhu bilik + 





na kacang soya ini menjadi me- 
rah, hitam atau lain warna, atau 
berbau busuk. Kacang soya ini 
mesti dibuangkan. 


Kalau semuanya hijau: 

Sediakan 18% air garam (atau 
1 cawan garam dengan 6 cawan 
air) dan kacaukan hingga larut 
(hancur). Masukkannya ke da- 
lam satu bekas plastik atau kaca, 
diikuti dengan campuran kacang 
soya yang siap sedia, lalu digaul- 
kan secara rata. Tutupkan rapat- 
rapat dan tempatkannya di ba- 
wah cahaya matahari selama 3— 
4 bulan. Campuran ini hendak- 
lah digaulkan sekali sekala. 

Tapiskan kicap mentah ini sele- 
pas diperamkan dan kicap ini dima- 
sak hingga mendidih perlahan-lahan 
selama 30 min. dan dimasukkan ke 
dalam botol, seketika masih lagi 
hangat. Kicap ini bolehlah diguna. 


NOTA: 

1) Pengeluaran yang kedua dan ke- 
tiga dapat dibuat jika proses no. 
6 diulangi. 


2) Elok jika sekiranya kicap ini di- 
simpan di dalam peti sejuk sebab 
kicap ini tidak dimasukkan 
pengawet kimia di dalamnya dan 
kalau ditinggalkan di suhu bilik 
dan tidak diguna, mungkin yis- 
yis lain akan membiak. 


GAMBARAJAH PROSES MEMBUAT KICAP 
























Kicap 

KISAH KUALA JURU 


PENCEMARAN: KUALA JURU 
BERJUANG UNTUK HIDUP 


Persatuan Pengguna-Pengguna Pulau 
Pinang 21—C, Lebuhraya Codring- 
ton, Pulau Pinang. 

Disember 1976, jumlah muka 77. 


$1.50. 


Kisah Kampung Kuala Juru-Se- 
buah kampung nelayan di Seberang 
Perai yang telah menjadi issu alam 
sekitar yang diperjuangkan oleh 
Persatuan Pengguna-Pengguna Pulau 
Pinang- telah diterbitkan baru-baru 
ini dalam bentuk buku kecil. 

Lengkap dengan keterangan-ke- 
terangan yang didapati daripada 
ujian saintifik, wawancara dengan 
nelayan-nelayan yang terlibat serta 
lain-lain dokumen, terbitan yang 
ringkas dan bergambar baik ini me- 
rupakan suatu cerita yang sedih 
mengenai salah satu daripada be- 
berapa kes saja di Malaysia yang 
telah menerima perhatian semacam 
ini. 

Sebenarnya, keadaan buruk Juru 
adalah seperti pepatah Melayu 
“sudah jatuh ditimpa tangga." Pem- 
binaan jambatan Tun Abdul Razak 
dalam tahun 1968 telah meben- 
dungkan Sungai Juru di samping 
mengganggu penangkapan ikan di 
hilir dan pengangkutan di hulu su- 
ngai ini. Tambahan lagi, kelambatan 
arus yang disebabkan oleh pembi- 
naan jambatan ini telah membawa 
kepada pengumpulan lumpur secara 
besar-besaran di hilir. 

Kedalamannya yang asal di hilir 
sungai setinggi 25 kaki pada masa 
air pasang kini telah dikurangkan 
kepada 6 kaki. Oleh sebab ini, 
kaum nelayan sekarang hanya boleh 
pergi ke laut atau kembali dari pe- 
nangkapan ikan di laut pada masa 
air pasang. 

Keadaan telah bertambah buruk 

sejak tahun 1971 dengan pembuka- 
an kilang-kilang yang terletak di 
estet perindustrian Perai yang 
mengeluarkan — buangan-buangan. 
Pada akhirnya buangan-buangan ini 
mengalir ke dalam Sungai Juru dan 
seterusnya ke kampung yang ter- 
letak di hilir sungai itu. Betapa 
seriusnya buangan-buangan yang 
dikeluarkan oleh kilang-kilang ada- 
lah dibuktikan oleh keputusan ujian 
saintifik yang dilaporkan dalam 
buku kecil ini. 

Raksa, umpamanya, telah di- 
jumpai dalam sebuah terusan di 
luar kilang yang dimiliki oleh 
pelabur-pelabur Jepun, dalam kuan- 
titi 460 kali ganda lebih tinggi dari- 
pada taraf keselamatan yang di- 
syorkan. Seorang pemerhati pernah 
bertanya samada Jepun telah mula 


mengekspot penyakit Minimata 
yang ditakutkan itu. 

Bagi nelayan-nelayan, pencemar- 
an ini bererti lebih daripada 40 jenis 
ikan tidak boleh ditangkap lagi. 
Yang tinggal adalah hanya beberapa 
jenis. Walaupun lebih tahan ikan- 
ikan ini adalah terlampau busuk 
baunya dan terlalu berminyak se- 
hingga tidak sesuai untuk dimakan 
manusia. Oleh sebab itu, ikan-ikan 
ini hanya boleh dijual sebagai ma- 
kanan haiwan dengan harga yang 
amat rendah. Yang agak menghai- 
rankan ialah nelayan-nelayan sen- 
diri terpaksa membeli ikan untuk 
makanan sendiri. 

Sebelum tahun 1976, hanya 
seorang saja yang tinggal di kam- 
pung ini telah diambil bekerja di 
estet perindustrian Perai itu yang 
mengandungi lebih kurang empat 
puluh kilang. Walaubagaimanapun, 
mereka yang tinggal di Kampung 
Kuala Juru ini tidak merupakan 
orang-orang yang, menentang pada 
prinsipnya pembangunan. industri. 

Seperti yang dinyatakan oleh sa- 
lah seorang yang tinggal: 'Saya bu- 
kan tidak mahu kemajuan. saya bu- 
kan menghalang kilang-kilang didiri- 
kan. Memang benar, ianya membe- 
rikan peluang pekerjaan dan bayar- 
an cukai kepada kerajaan. Negeri 
bertambah kaya dan hasil juga ber- 
tambah. Ekonomi juga bertambah 
pesat. 

'Tetapi mengapa perancangan 


Ikan mabuk akibat pencemaran 





begitu buruk? Kenapa dibiarkan ki- 
lang-kilang mengotorkan air? Kena- 
pa mengalirkan air-air kotor di da- 
lam sungai? Pasti mereka tahu kam- 
pung kami di muara sungai ini? Su- 
dah tentu mereka juga tahu bahwa 
kami bergantung kepada sungai ini 
untuk meneruskan kehidupan kami. 
Kami tidak menanam sayur-sayuran 
atau padi. Kami adalah nelayan. 
Apa yang kami boleh buat seka- 
rang?” 

Kesan-kesan terhadap pendapat- 
an orang-orang Kampung Kuala 
Juru akibat dari pengumpulan lum- 
pur dan pencemaran adalah besar 
sekali. Pendapatan wang yang diper- 
olehi daripada tangkapan mereka 
dalam bulan April tahun 1976 ialah 


40 sen untuk tambang bas dan 10 
sen untuk kuih. Sekiranya saya 
mahu menghantar ketiga-tiga orang 
anak saya ke sekolah, berapa ba- 
nyakkah belanja yang mesti saya 
keluarkan? $1.50! Saya tidak 
mampu. Jadi, saya berhentikan 
salah seorang dari mereka daripada 
bersekolah. Yang duanya lagi. me- 
reka juga tidak boleh ke sekolah 
pada hari yang sama. Jadi mereka 
terpaksa bergilir ke sekolah. Kalau 
seorang pergi ke sekolah, yang se- 
orang lagi terpaksa tinggal di ru- 
mah. Dua hari anak ini akan ke se- 
kolah, selang dua hari pula, yang 
seorang lagi akan ke sekolah. Kalau 
orang tidak percaya cakap saya 
ini, pergilah bertanya Guru Besar. 








satu perempat daripada apa yang 
mereka peroleh dalam tahun 1968. 
Apabila kita timbangkan tentang 
hakikat bahwa kos hidup telah me- 
ningkat sebanyak 46 peratus da- 
lam tempoh 8 tahun ini, maka 
pendapatan mereka sebenarnya 
telah jatuh kepada hanya 17 pera- 
tus daripada tingkat yang mereka 
nikmati dalam tahun 1968. 

Kesan buruk terhadap keluarga- 
keluarga yang terlibat yang diting- 
galkan oleh kejatuhan pendapatan 
telah diceritakan dengan jelasnya 
oleh salah seorang di antara nela- 
yan-nelayan ini: 

“Saya cuma dapat $3 sehari. Un- 
tuk menghantar seorang anak ke 
sekolah, saya mesti belanja 50 sen, 


Isteri nelayan terpaksa membeli ikan 


“Dari limapuluh keluarga saya 
kira hanya duapuluh saja yang 
mampu memberikan pelajaran ke- 
pada anak-anak mereka. Saya mem- 
punyai seorang anak perempuan. 
Beliau bijak dalam pelajarannya. 
Ya, memang bagus, tapi apa boleh 
buat? Sekarang saya terpaksa mem- 
berhentikannya dari sekolah, ting- 
gal di rumah memasak untuk meno- 
long keluarga. Saya hanya mampu 
memberi 10 sen kuih kepada anak 
saya yang bersekolah. Perutnya 
tidak cukup kenyang. Bagaimana- 
kah otaknya boleh berfikir dengan 
baik? Bagaimana dia hendak bela- 
jar?” 

Sebagai balasan kepada keadaan 
yang bertambah buruk, orang-orang 


di Kampung Kuala Juru telah me- 
nulis beberapa pucuk surat kepada 
pihak-pihak yang berkuasa, terma- 
suk satu yang telah dikirimkan pada 
tahun 1971 kepada bekas Perdana 
Menteri. Apa yang menjadi irony 
adalah bahwa jambatan yang di- 
dirikan di situ telah diberi nama 
Perdana Menteri itu. Bebera- 
pa bulan kemudian, kerajaan nege- 
ri Pulau Pinang telah menjawab de- 
ngan mengatakan bahwa pihak-pi- 
hak yang berkenaan ‘tidak mempu- 
nyai sebarang bukti bahwa kehi- 
dupan penduduk-penduduk akan 
terancam dengan pembinaan 
empangan Juru." 
Walaubagaimanapun, tidak ada 
apa-apa tindakan yang berkesan 
diambil selama beberapa tahun, 
Seperti apa yang dikatakan oleh 
seorang penduduk: ‘Apabila 


akhbar-akhbar memuatkan berita- 

berita mengenai Kuala Juru (dalam 

tahun 1976) barulah mereka da- 

tang. Apa telah jadi kepada mereka 
a 


selama ini? 
Kerajaan negeri, yang telah me- 
nerima malu akibat dari publisiti 
yang diberikan kepada kes Juru 
oleh akhbar-akhbar tempatan dan 
majalah-majalah antarabangsa, telah 
membuat beberapa j kepada 
penduduk-penduduk di sana da- 
lam bulan April 1976. Apabila 
kerajaan “itu tidak dapat menunai- 
kan јапјі-јапјіпуа maka penduduk- 
penduduk di sana -yang sudah tahu 
tentang seluk-beluk permainan ini 
telah membalas dengan mengeluar- 
kan lebih banyak lagi kenyataan 
akhbar. Walaubagaimanapun, penu- 
lis-penulis buku kecil ini mengambil 
perhatian bahwa pada masa mereka 
menulis buku ini (November 1976), 
beberapa janji yang telah dibuat 
masih tinggal sebagai janji kosong. 
Buku kecil ini telah mengakhiri 
cerita Juru secara optimistik dengan 
mengambil perhatian tentang keja- 
yaan kegiatan pemeliharaan dan 
pengumpulan kerang yang nampak- 
nya berbiak dengan baik dalam air 
payan di hilir sungai. Namun demi- 
kian, kajian-kajian yang diselesaikan 
dalam tahun 1977 telah menunjuk- 
kan bahwa ‘kejayaan’ ini yang 








telahpun disiarkan secara besar-be- 
saran oleh pihak-pihak yang terten- 
tu—mungkin tidak dapat dikekal- 
kan. Ini adalah kerana bahan racun 
yang didapati dalam kerang ini ada- 
lah terdapat dalam kuantiti lebih 
daripada tingkat maksima yang di- 


kat di pasaran-pasaran ikan di Ma- 
laysia pada tahun-tahun kebela- 
kangan ini tidak merupakan suatu 
trend bermusim lagi. Di sebalik, itu 
ianya merupakan suatu trend jang- 
kamasa panjang. Bagi penduduk- 
penduduk Barat Laut Semenanjung 





Bangkai ikan timbul dekat muara Sg. Juru. 


syorkan. 

Keadaan perikanan di, Malaysia 
telah bertambah buruk dalam 
tahun-tahun kebelakangan ini. Di 
sawah-sawah padi. bahan-bahan ki- 
mia (baja dan racun serangga) yang 
baru saja diperkenalkan bersama- 
sama dengan jadual penanaman 
dua kali setahun telah mengganggu 
penangkapan ikan daripada punca 
tradisional ini. 

Ancaman pencemaran seperti 
yang berlaku di Kampung Kuala 
Juru di mana contoh-contoh lain- 
nya ada disebutkan dalam buku 
kecil ini merupakan suatu ancam- 
an yang serius terhadap bekalan- 
bekalan makanan lautan yang sela- 
ma ini telahpun diganggui oleh 
pencemaran daripada sumber-sum- 
ber lain seperti penumpahan mi- 
nyak dari kapal pengangkut yang 
berlayar di Selat Melaka serta pe- 
nangkapan ikan yang melampau 
dan pengekspotan makanan laut ke- 
pada pasaran-pasaran asing. suatu 
jenis perdagangan yang sedang ber- 
kembang dan amat menguntung- 
kan. 

Harga-harga yang kian mening- 

Malaysia, yang memperolehi lebih 
daripada 70 peratus perotin haiwan- 
nya daripada sumber ini. ancaman 
pemakanan ini adalah jelas. 
Sungguhpun kerajaan Malaysia 
patut dipuji atas penggubalan Akta 


a Ng Aa ea TEE PAR 


Perlindungan Alam Sekitar dalam 
tahun 1974, namun ketidakboleh- 
annya untuk melaksanakan Akta 
ini, bukan saja dalam kes Juru 
tetapi juga dalam kes-kes lain, jelas 
menunjukkan kesukaran yang di- 
hadapi oleh kerajaan. 

Dengan adanya dasar yang mirip 
kepada perkembangan sektor per- 
industrian melalui penggalakan pe- 
laburan swasta, khasnya pelaburan 
asing, tangan kerajaan adalah ter- 
ikat kerana kalau Akta ini dikuat- 
kuasakan secara berkesan suasana 
pelaburan kini akan diganggu. 

Kononnya, masalah memelihara 
kualiti alam sekitar masih belum 
mendapat perhatian secara luas 
di negeri-negeri sedang memba- 
ngun seperti yang terdapat di nege- 
rinegeri yang lain kerana dianggap 
masalah-masalah lain yang lebih 
pokok patut diatasi dahulu. Tetapi 
buku kecil ini jelas membangkitkan 
hakikat bahwa implikasi-implika 
buruk pengabaian masalah ini ada- 
lah sangat luas, dan sebenarnya 
tidak dapat diasingkan daripada 
sifat-sifat lain dalam corak pemba- 
ngunan yang terdapat di Dunia 
Ketiga. 

n filem 


Dengan tayangan filem “Satur- 
day Night Fever (SNF), John Tra- 
volta (lihat kulit naskah ini) sudah 
mencapai taraf seniman agung atau 
Superstar dalam industri filem. 
Apakah keistimewaan filem ini 
yang dapat menarik ramai penon- 
ton serta mendorong ramai pemuda 
kita yang mencoba mengikut con- 
toh Travolta, bukan hanya seperti 
terdapat dalam SNF tetapi juga 
dalam filem kemudiannya, Grease? 

Sebelum dibincangkan sebab-se- 
bab kejayaan SNF dari segi ini, kita 
harus meneliti utusan yang terkan- 
dung dalamnya. Filem ini ingin 
menyebarkan idea bahwa seseorang 
pekerja boleh meninggikan taraf 
dirinya lebih daripada kedudukan 
kelas buruh. Idea ini diadakan pada 
awal filem dalam perbincangan 
antara Tony Manzano (watak yang 
акоп oleh Travolta)—yang beker- 
ja sebagai pembantu di dalam se- 
buah kedai di New York dengan 
bossnya, dengan keluarganya, ke- 
mudian dengan rakan-rakannya dan 
akhirnya teman gadisnya, 
Stephanie. Tetapi idea ini—yaitu 
orang rajin akan berjaya tanpa 











DEMAM 
MALAM AHAD 
Wabak yang Lebih Dahsyat 


mengira kedudukan kelas--selalu- 
nya tersembunyi dan dilahirkan se- 
cara halus tanpa menjolok mata. 

Segala aspek kehidupan Tony di- 
tumpukan kepada malam Ahad 
apabila dia dengan membernya 
pergi menari ke disco 2001. Tony 
hanya dihormati di disco kerana 
gaya menarinya yang handal sekali. 
Di rumah dan juga di tempat kerja 
Tony dianggap sebagai orang yang 
tidak bertanggungjawab. 

Misalnya, bossnya tidak memba- 
yar upah untuk pekerjanya pada 
hujung minggu (hari Jumaat) atas 
alasan supaya wang mereka tidak 
akan dibazirkan pada hujung ming- 
gu. Di sebalik alasan ini ditonjolkan 
bahwa orang miskin terus miskin 
kerana tidak tahu menjaga wang. 

Gambaran kaum wanita juga 
kurang memuaskan. Selain dari wa- 
nita dalam keluarga (ibu, kakak, 
adik, dan lain-lain), watak-watak 
perempuan dalam SNF hanya me- 
rupakan objek seks—sambil menari 
ataupun di dalam kereta. Hanya 
pada akhir filem, Tony sempat ber- 
bual dengan temannya Stephanie 
dengan mendalam sedikit. 

Orang bukan kulit putih juga 
dihina. Walaupun Tony sendiri 
diberi imej yang liberal, apabila 
ia memberi hadiah pertama yang 
dimenanginya kepada sekelamin 
orang Puerto Rico yang lebih han- 
dal menari, di sepanjang filem, kata- 
kata yang menghinakan orang kulit 
hitam (seperti nigger) dan orang 
Puerto Rico (seperti spic) sering di- 
sebutkan oleh watak-watak kulit 
putih yang berupa cool dan 
groovy. Kita sebagai rakyat Dunia 
Ketiga patut menolak gambaran 
demikian yang disebarkan dari 
pusat-pusat kebudayaan Barat— 


yang menghinakan orang yang bu- 
kan berkulit putih. 

Walaupun demikian, kejayaan 
filem ini dari segi perniagaan harus 
diakui. Pelakon dalam filem dapat 
berlakon secara real manakala gaya 
menari Travolta dalam filem ini 
telah mempelopori trend tarian di 
disco serta fesyen pakaian dan ram- 
but yang baru. Lagu-lagu yang di- 
cipta oleh kumpulan dari Australia 
bernama Bee Gees bukan saja sesuai 
untuk cerita filem ini, tetapi juga 
mempunyai ciri-ciri yang menarik 
bagi peminat-peminat musik jenis 
pop Barat. Penggambaran atau ker- 
ja kamera pada amnya dan teknik 
lampu- terutama sekali di babak da- 
lam disco juga menarik. 

Pada hemat pengulas ini, ciri 
SNF yang menarik sekali adalah 
keupayaannya menggambarkan ha- 
kikat hidup sehari-hari. Walaubagai- 
manapun seperti ditekankan di atas, 
sebenarnya gambaran ini bukan saja 
palsu tetapi menghina, terutama se- 
kali kepada kaum buruh, kaum wa- 
nita dan orang yang bukan berkulit 
putih. 

Oleh sebab filem ini begitu me- 
narik dan popular atas sebab-sebab 
yang disebutkan tadi, ia merupakan 
sesuatu yang lebih berbahaya kera- 
na ia dapat mempengaruhi fikiran 
kita dengan idea-idea dan sikap 
yang begitu buruk. Fikiran karut 
seperti ini sudah banyak mempe- 
ngaruhi belia tanahair kita dan men- 
dorong kita menghina antara satu 
sama lain termasuk diri kita sendiri, 
terutama sekali apabila dibanding- 
kan dengan idea hero, yaitu yang 
berkulit putih, lelaki dan hidup 
mewah. Sebenarnya, Demam Ma- 
lam Ahad (SNF) menyebarkan wa- 
'bak sosial yang jauh lebih dahsyat. 

ABDULLAH HASSAN Bimbingan Bahasa Ekonomi $11.00 
Malaysia untuk STP/HSC 1 $ 3.75 PAUL CHAN &wWeLL Bimbingan Ekonomi akan 
ALI AHMAD Bimbingan Bahasa Malaysia untuk STP terbit 
untuk STP/HSC 2 $ 4.75 Kertas Am/General Paper 
ALI AHMAD Kajian Sejarah Melayu $ 280 omaisamy Understand & Criticize $ 4.20 
ALI AHMAD Ulasan Buku Keluarga GOPINATHAN Encounters (revised ed.) $ 5.50 
Gerilya $330 JURIAH LONG Rangsangan $ 4.30 
ALI AHMAD Ulasan Buku Sandera $3.30 Aran Long Bimbingan Kertas Am untuk akan 
ALI AHMAO Ulasan Hikayat Misa Taman STP terbit 
Jayeng Kesuma $ 2.60 
ISMAIL AHMAD Ulasan Sejarah Melayu $ 3.30 Sejarah: 
Geograti TAN DING EING Sejarah Malaysia dan 
К їпдарига $ 7.50 
PATTERSON Amerika Utara A $18.00 DJ, аа Sejarah Pembentukan Asia ра 
SHAMSANI Pengantar Ilmu Alam Fizikal $10.00 Tenggara sortie, 
ZAKARIA A.S. Ilmu Alam Praktik 
Lanjutan $ 6.50 
GOH CHENG LEONG Bimbingan Ilmu ч а 
Alam Praktik untuk 5ТН5С fer Boleh didapati dari toko-toko Buku 
GOH CHENG LEONG Bimbingan Ilmu akan Pertanyaan: 
Alam Fizikal untuk STP terbit 


Ekonomi PENERBIT FAJAR BAKTI SDN. BHD. 

LIM CHONG YAH Unsur-unsur Teori JALAN SEMANGAT PETALING JAYA 

KUNJUNGILAH 


Toko Buku Evergreen 


DIURUSKAN OLEH ORANG YANG 
MENGHARGAI ILMU PENGETAHUAN 


Bilik F111, Tingkat Pertama (Tingkat Pawagam) 
Plaza Sungei Wang, Kuala Lumpur 


WAKTU BUKA: 10.00 pagi hingga 10.00 malam 
TELEFON: 483479 

IMPERIAL 


= [= 
Taraf batu dalam mutu rokok dari Imperial Tobacco of Dondon 


Dicipta dari tembakau Virginia yang terbaik. Diadun sehingga sempurna. 
У Untuk memberi rasa pilihan Imperial < 


$120 untuk 20” 


Imperial. (Untuk kesempurnaan. 





